سیاسه‌ته‌كانی كۆماری ئیسلامی، كۆرۆنای كردووه‌ته كاره‌ساتێكی مرۆیی – کۆمەڵە\nبه‌داخه‌وه ڕێژه‌ی قوربانییانی كۆرۆنا له ئێران، له ئێستادا پاش نزیك به یه‌ك ساڵ، به‌هۆی بێ كه‌فایه‌تی، گه‌نده‌ڵی و دزی و درۆنانه‌وه‌ی كاربه‌ده‌ستانی ورد و درشتی ڕژیمی كۆماری ئیسلامی و هه‌روه‌ها ته‌بلیغاتی فریوكارانه و كۆنه‌په‌رستانه و به‌ڕێوه‌بردنی ڕێوڕه‌سمی كۆنه‌په‌رستانه‌ی مه‌زهه‌بی، ڕۆژبه‌ڕۆژ ڕێكۆردی نوێ تۆمار ده‌كات. له‌م په‌یوه‌نده‌دا، ڕۆژنامه‌ی هه‌مشه‌هری، یه‌ك مانگ له‌مه‌وبه‌ر، واته كاتێك كه ڕژیم هێشتا ڕێژه‌ی مه‌رگی ڕۆژانه‌ی كۆرۆنای نزیك به ٣٠٠ كه‌س ڕاده‌گه‌یاند، له بابه‌تێكیدا له‌ژێرناوی “باڵانشینیی ئێران له چارتی مه‌رگی جیهانیدا، به پێی داتاكانی ناوه‌ندی هه‌واڵنێریی “وۆرڵدۆمیتێرز“” نووسیی: “ئێران به ئاماری ٣٣٧ حاڵه‌تی مه‌رگ له ڕۆژدا، كه‌وتووه‌ته سه‌رووی چارتی مه‌رگی جیهانیی قوربانیانی كۆویدی ١٩”. به‌ڵام له ئێستادا به پێی ئاماری ڕژیم، كه كه‌م و زۆر چوار به‌رابه‌ر له ئاماری واقعی كه‌متره، ڕێژه‌ی تووش بووانی كۆرۆنا له ڕۆژدا گه‌یشتووه‌ته سه‌رووی ١٠ هه‌زار كه‌س و ڕێژه‌ی مه‌رگی ئه‌م نه‌خۆشیه‌ش ٥٠٠ كه‌س له ڕۆژدا به‌رئاورد كراوه و به پێی هۆشداری وه‌زاره‌تی بێهداشتی ڕژیم، ئه‌گه‌ر باروودۆخه‌كه به‌مجۆره بڕواته به‌ره‌وه، له‌وانه‌یه ئاماری مه‌رگی ڕۆژانه بگاته ٢ هه‌زار كه‌س. كه‌وابوو ده‌توانین بڵێین، كۆرۆنا له‌ژێر ده‌سه‌ڵاتی كۆماری ئیسلامیدا به مانای واقعیی ووشه بووه‌ته كاره‌ساتێكی مرۆیی.\nله وه‌ها باروودۆخێكدا، ڕۆژی یه‌كشه‌ممه ستادی به‌ناو “به‌ره‌نگاربوونه‌وه له‌گه‌ڵ ویرووسی كۆرۆنا” له دانیشتنێكیدا به سه‌رۆكایه‌تیی حه‌سه‌ن ڕووحانی، چه‌ندین بڕیاری ناته‌بای له‌ژێرناوی “گه‌ڵاڵه‌ی گشتگری به‌ربه‌سته‌كانی به‌ره‌نگاربوونه‌وه له‌گه‌ڵ كۆرۆنا” ده‌ركرد. ئه‌م گه‌ڵاڵه‌یه قه‌راره له ڕۆژی شه‌ممه ئه‌وه‌ڵی مانگی سه‌رماوه‌زه‌وه به‌كرده‌وه ده‌ربێت. عه‌لی خامنه‌ییش كه هه‌تا ئێستا هه‌وڵی داوه به‌رپرسایه‌تیی ئه‌م باروودۆخه به ته‌نیا بخاته ئه‌ستۆی ده‌وڵه‌تی ڕووحانی و خۆی و باقیی ناوه‌نده‌كانی ده‌سه‌ڵات له‌وانه ده‌زگا ڕه‌نگاوڕه‌نگه‌كانی ڕووحانییه‌ت و سپای پاسدارانی لێ به‌دوور بگرێ، ئه‌مجاره‌یان وه‌زعییه‌تی ڕژیمی ناله‌بار بینی و ڕایگه‌یاند كه په‌سندكراوه‌كانی ئه‌م ستاده به‌قه‌د په‌سندكراوه‌كانی “شۆرای باڵای ئه‌منییه‌تی میللی” گرینگن. به‌ڵام ئاشكرایه كه ڕژیم له پێگه‌یه‌كدا نییه كه بتوانێ هه‌وڵی جیدی له‌م بواره‌دا بدات. پانتایی گه‌ڵاڵه‌یه‌ك كه ڕووحانی ناوی ” گه‌ڵاڵه‌ی گشتگری به‌ربه‌سته‌كانی هاتووچۆ“ی له‌سه‌ر داناوه، هێستا بۆخۆشی به‌ته‌واوی ڕوون نییه. هه‌ربۆیه له‌و دانیشتنه‌دا ڕایگه‌یاند كه قه‌راره تا ڕۆژی چوارشه‌ممه (واته ئه‌مڕۆ)، ورده‌كارییه‌كانی ڕوون بێته‌وه و بۆ هاووڵاتییان شی بكرێته‌وه و له ڕۆژی شه‌ممه ئه‌وه‌ڵی مانگی سه‌رماوه‌زه‌وه به‌كرده‌وه ده‌ربێت. ئاشكرایه كه گه‌ڵاڵه‌ی بێ بنه‌مای ده‌وڵه‌ت بۆ پێكهێنانی به‌ربه‌سته‌كانی هاتووچۆ، به بێ دابین كردنی پێداویستیی بژێویی و ڕێفاهیی پێویست بۆ خه‌ڵك، حاڵه‌تێكی فۆرماڵی هه‌یه و بۆ نومایشی ئه‌نجام دانی كارێكه و هیچیتر. ئه‌وجۆره‌ی كه وته‌بێژی “ستادی میللی به‌ره‌نگاربوونه‌وه له‌گه‌ڵ كۆرۆنا” ڕایگه‌یاندووه، ماوه‌ی ته‌عتیلییه‌كان له تاران و ١٥٠ شار و كه‌ڵانشار، كه هه‌ر هه‌موویان له وه‌زعیه‌تی سوور دان، لانیكه‌م دوو حه‌فته ده‌بێت. له‌م گه‌ڵاڵه‌یه‌دا هیچ باسێك له دابین كردنی بژێو و پێداویستییه ته‌ندرووستییه‌كانی خه‌ڵك له به‌رامبه‌ر كۆرۆنادا نه‌كراوه، له‌به‌ر ئه‌وه‌یكه ڕژیم داماو و بێ توانایه. هه‌ربۆیه گه‌ڵاڵه‌كانی پێشووش كه به‌كرده‌وه ده‌رهاتن، هیچ ئاكامێكیان نه‌بوو. هاشمی سه‌رۆكی شۆرای شاری تاران ڕایگه‌یاند كه گه‌ڵاڵه‌ی هێنانه‌خواره‌وه‌ی كاتژمێری چالاكیی پیشه‌كان و سیستمی هاتووچۆی گشتی، كه له ڕۆژی شه‌ممه‌ی ڕابردووه‌وه له تاران به‌ڕێوه‌چووه، ئاكامێكی نه‌بووه و ته‌نیا بووه‌ته هۆی چوونه‌سه‌ره‌وه‌ی قه‌ره‌باڵغی و زیاتر بڵاوبوونه‌وه‌ی كۆرۆنا.\nڕووحانی له به‌شێكی دیكه‌ی وته‌كانیدا، ته‌نیا بۆ ڕواڵه‌ت پارێزی، داوای ئیعتباراتی ماڵیی له سازمانی به‌رنامه و بوودجه كردووه تا ئیعتباراتی پێویست بۆ وه‌زاره‌تی بێهداشت و ده‌رمان و باقیی ده‌زگا به‌رپرسه‌كان به‌خێرایی دابین بكات. له‌م په‌یوه‌نده‌شدا، به له‌به‌رچاوگرتنی قه‌یران و داڕماویی ئابووریی ده‌وڵه‌ت، ڕووحانی چه‌كی له‌گۆتره كێشاوه، له‌به‌ر ئه‌وه‌یكه ده‌ستی ده‌وڵه‌ت له‌م بواره‌شدا ئاواڵه نییه. ته‌نانه‌ت ئه‌گه‌ر پووڵێكیش له‌گۆڕێ دا بێ، به‌ر له‌وه‌یكه بۆ باشتر كردنی خزمه‌تگوزاریی پزیشكی بخرێته گه‌ڕ، له لایه‌ن به‌رپرسان و كاربه‌ده‌ستانی دزی حكوومه‌تی ئیسلامیه‌وه ده‌دزرێ. له‌م په‌یوه‌نده‌دا ئه‌ندامێكی كۆمیسیۆنی بێهداشت و ده‌رمانی مه‌جلیس ڕایگه‌یاند كه له ٩ مانگی ڕابردوودا ته‌نیا نیوه‌ی ئه‌و سه‌د ملیارد یۆرۆیه‌ی كه قه‌رار بووه بۆ بابه‌تی به‌ره‌نگاربوونه‌وه له‌گه‌ڵ كۆرۆنا ته‌رخان بكرێ، خراوه‌ته ئیختیار وه‌زاره‌تی بێهداشت و ده‌رمانه‌وه.\nڕه‌حمانی فه‌زلی، وه‌زیری ناوخۆ و فه‌رمانده‌ی “قه‌رارگای عه‌مه‌لیاتیی ستادی به‌ره‌نگاربوونه‌وه له‌گه‌ڵ كۆرۆنا“، ڕۆژی دووشه‌ممه ٢٦ی خه‌زه‌ڵوه‌ر له دانیشتنی ئه‌م ستاده‌دا به‌وپه‌ڕی بێشه‌رمییه‌وه ڕووبه فه‌رمانداره‌كان وتی: “هه‌موو شتێكمان هه‌یه، سزای ماڵیمان هه‌یه پلۆمبمان هه‌یه، په‌روه‌نده‌كان له ده‌زگای قه‌زایین، یاسای به‌ڕێوه‌به‌ریی قه‌یرانمان هه‌یه، شۆرای دابین كردنی ئۆستانمان هه‌یه، ئۆستانداره‌كانیش هه‌ن، له‌وه زیاتر چیتان ده‌وێ؟. كه‌وابوو من پێتان ده‌ڵێم كه ئێمه هیچ كه‌موكوڕییه‌كمان نییه. كێشه‌كه له به‌ڕێوه‌بردن و تێنه‌گه‌یشتن له یاسا و ڕێساكان دایه”. هه‌ڵبه‌ت وته‌كانی ڕه‌حمانی فه‌زلی له‌مباره‌وه ڕاسته. ئه‌وان له داموده‌زگای سه‌ركوتدا هیچ كه‌موكوڕییه‌كیان نییه و له‌م بواره‌دا هه‌موو شتێكیان هه‌یه. به‌ڵام ئه‌وه‌یكه ئه‌م ده‌سه‌ڵاته خوێنڕێژه نییه‌تی، سه‌لاحییه‌تی به‌ڕێوه‌بردنی كۆمه‌ڵگایه. فه‌زلی له درێژه‌دا ئاماژه به ئامارسازیی درۆیینی ته‌ڵه‌فات و نهێنكارییه‌كانی ڕژیم ده‌كات كه له لایه‌ن باڵی ڕه‌قیبه‌وه ئه‌نجام ده‌درێت و وه‌زاره‌تی بێهداشت و ده‌رمان تووشی هه‌ڵه ده‌كات. ئاشكرایه كه مافیای ده‌سه‌ڵاتی كۆماری ئیسلامی له ترسی ناڕه‌زایه‌تیی جه‌ماوه‌ریی خه‌ڵكی ئێران، هه‌موو شتێك له‌وانه كۆرۆناش به ئه‌منییه‌تی ده‌زانن، له‌به‌ر ئه‌وه‌یكه خۆشییان ئاگادارن كه له‌سه‌ر چ ده‌ریایه‌ك له ڕق و نه‌فره‌تی خه‌ڵك درێژه به ده‌سه‌ڵاته‌كه‌یان ده‌ده‌ن.\nخه‌ڵكی ئێران به‌باشی ماهییه‌ت و تاكتیكه‌كانی ڕژیمی ئیسلامی ده‌ناسن. ئه‌وان چاوه‌ڕوانی ئه‌وه نین كه ئه‌م ده‌سه‌ڵاته دژه مرۆییه ژیانێكی باشتریان بۆ دابین بكات. كه‌وابوو، له وه‌ها باروودۆخێكدا خه‌ڵكی ئێران، بۆ خۆ دوور خستنه‌وه له كۆرۆناش، پێویسته پشت به‌هێز و توانای خۆیان ببه‌ستن. له ئێستادا مه‌سه‌له‌ی كۆرۆنا له ئێران بووه‌ته یه‌كێكیتر له مه‌یدانه‌كانی ڕسوا كردنی ڕژیمی كۆماری ئیسلامی.\nدرێژه‌ی ناڕه‌زایه‌تیی كرێكارانی ده‌ركراوی ئاومه‌عده‌نی داماش\nته‌قینه‌وه‌ی خۆكوژی له ڕێستوورانێك له سومالی


ئه‌نفالستان – مەرگی ژنێکی جیاواز……………….. عومەر محەمەد\nمەرگی ژنێکی جیاواز……………….. عومەر محەمەد\nکانونی دووهەم 08, 2019 Omer ئه‌نفال لێدوان نووسین ناچالاککراوە لە مەرگی ژنێکی جیاواز……………….. عومەر محەمەد\nمەرگی ژنێکی جیاواز\nنەزیرە نەجم حەمە خەڵکی گوندی شێخ لەنگەری گەرمیانە، ئەمرۆ بەهۆی نەخۆشییەوە کۆچی دوایی کرد، چیرۆکی ئەم ژنە زۆر تایبەت و بەئازارە، نەزیرە نەجم لەدوای ئەنفالەوە واتا لە ساڵی ١٩٨٨ ەوە ٣١ ساڵی تەواوە بەتەنها دەژی لەپەلاماری ئەنفالدا هەردوک کورەکەی (سالارو جەبار) ئەنفالکران لەوساوە (٣١)ساڵی رەبەق نەزیرە نەجم چاوەروانی هاتنەوەی کوڕەکانی بوو، هیچ هیزێک نەبوو، بتوانێ بروای پێبهێنێ کە کورەکانی لەژیاندا نەماون، بۆیە هەموو جەژنێک دوو دەست جلی کوردی بۆ هەردووک کوڕەکەی بەدورین دەداو جوان قەدیان دەکات و هەڵیان دەگرێت بە نیازی ئەوەی کورەکانی کەهاتنەوە جلی تازە بۆ جەژن، لەبەربکەن بەڵام هەرگیز ئەو جلەکوردیانە لەبەر نەکران !\nئەو گۆچانەی لەوێنەکەدا دیارەو بەدەستی مامۆستا ئەکرەم ساڵحەوەیە، بۆ سالاری کوری کریوە و بەو هیوایەی بێتەوەو بیداتە دەستی، سالار یەکێک بوو لە پیشمەرگەکانی یەکێتی نیشتمانی کوردستان و لە تیپی ٥١ی گەرمیان بووەو پێش ئەنفال لەشەڕێکدا برینداربووە ، لە پەلامارە درندایەتیەکەی ئەنفالدا گیراوەو ئیدی ئەویش وەک هەموو ئەوگەنجانەی گیران بردیان و جارێکی تر نەبینرایەوە.\nنەزیرە کە ئەمرۆ سێشەممە ٨ی کانونی دووەمی ٢٠١٩ کۆچی دوایی کرد، چیرۆکی ژیانی تەواو مایەی تێڕامانە وەک لە سەرەوە ئاماژەم پێکرد (٣١)ساڵە چاوەروانە ٣١ ساڵە نەیهێشتووە بەشەوانیش دەرگای حەوشەی مالەکەیان هەمیشە ئاواڵا بووەو هەرگیز رێگەی نەداوە پێوەبدرێت چونکە هەمیشە دەیگوت: با دەرگاکراوەبێت کورەکانی دێنەوە .\nمامۆستا ئەکرەم سالح\n٣١ ساڵە ئەم پیرەژنە بەتەنها دەژی، بەتەنها نان دەخواو بەتەنها دەخەوێ کەچی هەموو پێداویستەیەکانی ماڵەکەی (٣)دانەن ! سێ قاپ و سێ نەفەر خواردن، سێ کورسی بۆ دانیشتن، شەوانیش سێ جێگای دادەخست بەئومیدی ئەوەی کە کوڕەکانی هاتنەوە بچنە جێگاکانیانەوەو بخەون ! بەداخەوە ئەمرۆ نەزیرەش کۆچی دوایی کرد، جێگەکان خاڵی مانەوە، جلەکان هەر بەقەد کراوی بەجێمان، رادیۆو تەسجیل و تەسبیحی کورەکانی هەرماون و پارێزراون، وەک مامۆستا ئەکرەم بۆی باسکردم لەساڵی ١٩٨٨ەوە بۆیەکجاریش موجی رادیۆکەی جەبار بانەدراوە، ئەمرۆ بەمەرگی نەزیرە دۆسێی ئەنفال جارێکی ترهەڵدرایەوەو نیشانەیەکی تری شەرمەزاری چووە سەر تەوێلی مرۆڤایەتی و کۆمەڵگەی نێودەوڵەتی، ئەمرۆ شۆڤێنیزمی عەرەبی پەڵەیەکی تری شەرمەزاری زیاتر لەهەر رۆژێکی تر بەنێوچاوانیەوە تۆختر دەردەکەوێ ، ئەمرۆ گەرمیان و گوندی شێخ لەنگەر پرسەیانە.\nرۆحی نەزیرەو ئەنفالکراوان شادو شەرمەزاری بۆهەموو ئەوانەی لەم تاوانە بێدەنگ وبێ باک بوون. شەرمەزاری بۆ ئەنجامدەرانی تاوانی ئەنفال وهەرتاوانێکی تر کەدەرهەق بەمرۆڤایەتی دەکرێت .\nتێبینی : بەسوپاسەوە زۆربەی زانیارییەکانی ناو ئەم نوسیەنە مامۆستا ئەکرەم ساڵح پێی داوم و وێنەکانیشم لە واڵەکەی ئەو وەرگرتووە .


زانکۆی هەڵەبجە بڕیار لە سەر دەستپێکردنی ساڵی نوێی خوێندن دەدات | Rwmal\nده‌ستپێك هه‌واڵی كوردستان زانکۆی هەڵەبجە بڕیار لە سەر دەستپێکردنی ساڵی نوێی خوێندن دەدات\nله‌لایه‌ن: rwmal rwmalله به‌رواری: ئه‌یلول 17, 2020 له‌به‌شی:: هه‌واڵی كوردستانبێ لێدوان\nسەرۆکی زانکۆی هەڵەبجە وادە و شێوازی دەستپێکردنی ساڵی نوێی خوێندنی لەم پارێزگایە ڕاگەیاند.\nمەهاباد کامیل عەبدووڵا سەرۆکی زانکۆی هەڵەبجە ڕایگەیاند کە خوێندن لەم زانکۆیە بە شێوازی ئاوێتە دەبێت و تەنیا وانەی بەشە پراکتیکییەکان لە نێو هۆڵەکانی کەمپی زانکۆدا دەخوێندرێن، ئەوانەی تیۆریش بە شێوەی ئۆنلاین یان ئەلکترۆنی دەبێت.\nپرۆسەی خوێندنی ئەمساڵ لە زانکۆی هەڵەبجە لە چواری تشرینی یەکەمدا دەست پێدەکات و بە وتەی سەرۆکی زانکۆ، خوێندن بە شێوازی ئاوێتە و بە ڕەچاوکردنی ڕێنماییە تەندرووستییەکان دەبێت.\nمەهاباد کامیل عەبدووڵا وتی کە سەرجەم ئامادەکارییەکان کراوە کە سەرجەم بابەتەکان بە ئۆنلاین لە پۆرتاڵی تایبەت بە زانکۆ بڵاو دەبێتەوە و خوێندکاران دەتوانن بە ئۆنلاین بەشداری لە وانەکاندا بکەن و بابەتەکان لە پۆرتاڵدا دەمێنێتەوە و ئەگەر هەر خوێندکارێک لەو کاتەدا بەشدار نەبێت، دەتوانێت سەیری بکاتەوە.\nسەرۆکی زانکۆی هەڵەبجە سەبارەت بە تاقیکردنەوەکانیش وتی کە هەر پۆلێک دەبێتە چەند گرووپێک تا ڕێژەیان کەمتر بێت و قەرەباڵغی درووست نەبێت، دواتر لە هۆڵەکانی خوێندن لە نێو کەمپی زانکۆ تاقیکردنەوەکان ئەنجام دەدرێن./.


Kurdish Dictionary - Dict Box ASO Report and App Store Data | AppTweak\nفەرهەنگێكی زۆر باش بۆ ئەوانەی ئینگلیزی فێردەبن. ژمارەیەكی زۆر وشەی تێدایە. زۆر سودمەندە بۆ بەكارهێنەر. پێویستت بە هیچی تر نابێت. بۆیە دایبگرە و سودی لێببینە.\nDict Box - English to Kurdish & Kurdish to English Dictionary & Translator.\nIncludes more than 100K words and expressions\nTranslates words directly in web browsers and other apps.\nOffline Pronunciation. (human voice)\nEnglish Dictionary & Thesaurus (include definitions & examples)\nAbility to finding sentences, phrases, related words\nLinks with web dictionaries (Oxford dictionaries, Cambridge, Wiki, …)\nHistory, favorites, notes


شوبات 2017 - کۆمەڵەی زەحمەتکێشانی کوردستان\nكۆنفرانسی ساڵانەی ئەندامانی كۆمەڵە لەئاڵمان بەڕێوەچوو\nرۆژی یەکشەمە ٢٦ ی فێبریوار ٢٠١٧ لە شاری کۆڵن کۆنفرانسی ساڵانەی ریکخراوی ئاڵمانی کۆمەڵەی زەحمەتکیشانی کوردستان بە بەشداری ئەندامانی کۆمەڵە لەو وڵاتە سەرکەوتووانە بەڕێوەچوو. سەرەتا بە سرودی بانگەواز و دەقەیەک بێدەنگی بۆ رێزگرتن لە یادی گی…\nhttps://www.komala.com/wp-content/uploads/2017/02/konfrger-4.jpg 466 700 عەتا https://www.komala.com/wp-content/uploads/2014/03/logo.png عەتا2017-02-27 19:58:242017-02-27 19:58:44كۆنفرانسی ساڵانەی ئەندامانی كۆمەڵە لەئاڵمان بەڕێوەچوو\nپەیامی سەرەخۆشی كۆمەڵە بە بۆنەی شەهیدبوونی پێشكەشكارێكی كەناڵی رووداو\nبەداخێكی زۆرەوە ئەمرۆ رۆژنامەنوس‌و پێشكەشكاری دیاری كەناڵی روودا، شیفا گەردی لەشاری موسڵ بەهۆی تەقینەوەیەك گیانی بەختكرد‌و كامێرامانی هاوكاری برینداربوو. وەك ناوەندی راگەیاندنی كۆمەڵە سەرەخۆشی خۆمان ئاراستەی بنەماڵەی شیفا گەردی‌و بەڕێوەبەر‌و سەرجە…\nhttps://www.komala.com/wp-content/uploads/2017/02/shifa.jpg 399 700 عەتا https://www.komala.com/wp-content/uploads/2014/03/logo.png عەتا2017-02-25 16:07:192017-02-26 01:09:21پەیامی سەرەخۆشی كۆمەڵە بە بۆنەی شەهیدبوونی پێشكەشكارێكی كەناڵی رووداو\nبەشداری هاوڕێ رەزا كەعبی لەكۆبوونەوەی شەش لایەن لە ئەنستیتۆی مێری\nئەنستیتۆی مێری لە هەولێر كۆبوونەوەیەكی بۆ گفتوگۆی شەش لایەنی سیاسی رۆژهەڵاتی كوردستان ساز كرد كە هاوڕێ رەزا كەعبی، بەرپرسی دەستەی كارگێڕی كۆمەڵە تێیدا بەشداربوو. رۆژی پێنجشەممە 23/2/2017، ئەنستیتۆی تۆێژینەوەی رۆژهەڵاتی ناوەڕاست (مێری) كۆبوونەوەیەكی …\nhttps://www.komala.com/wp-content/uploads/2017/02/109156Image1.jpg 373 696 عەتا https://www.komala.com/wp-content/uploads/2014/03/logo.png عەتا2017-02-24 00:54:292017-02-26 01:10:24بەشداری هاوڕێ رەزا كەعبی لەكۆبوونەوەی شەش لایەن لە ئەنستیتۆی مێری\nکونفرانسی گشتیی ئەندامانی کۆمەڵەی زەحمەتکێشان لە وڵاتی سوئد بە بەشداری زۆرینەی ئەندامان لە شاری ستۆکهۆڵم بەڕێوەچوو . کونفرانسەکە بە سروودی بانگەواز سروودی ڕەسمیی کۆمەڵەی زەحمەتکێشانی کوردستان دەستی پێکرد و دواتر دەقیقەیەک بێدەنگی بۆ ڕیزگر…\nسلایدشۆ, ڤیدیۆ, هەواڵ, وێنە\nڤیدیۆ و وێنە.. بە بۆنەی رۆژی کۆمەڵەوە سمینارێکی سیاسی لە سوئێد بەرێوەچوو\nڕۆژی شه‌ممه ١٨ ی فێوریه‌ی ٢٠١٧ سمینارێک به به‌شداری ژماره‌یه‌كی زۆر له كه‌سایه‌تی ناسراو، نوێنه‌رانی حیزبەکان، ئه‌ندامان و پێشمه‌رگه دێرینه‌كانی كۆمه‌ڵه به‌ڕێوە‌چوو، کە بریتی بوو له چه‌ند وتار و لێكۆڵینه‌وه‌ی سیاسی كه له ژێر ناوی “ك…\nhttps://www.komala.com/wp-content/uploads/2017/02/swe-2017-1.jpg 463 700 عەتا https://www.komala.com/wp-content/uploads/2014/03/logo.png عەتا2017-02-19 01:44:562017-03-04 19:13:09ڤیدیۆ و وێنە.. بە بۆنەی رۆژی کۆمەڵەوە سمینارێکی سیاسی لە سوئێد بەرێوەچوو\nئەمرۆ شەممە 18ی فوریە بە بۆنەی 26ی رێبەندان رۆژی كۆمەڵە، رێوڕەسمێك لەلایەن ئەندامان‌و لایەنگرانی كۆمەڵە لە وڵاتی یونان بەڕێوەچوو. سەرەتای رێوڕەسمەكە بە سرودی بانگەواز، سرودی رەسمی كۆمەڵە دەستی پێكرد. پاشان بۆ رێزگرتن لە یادی هەموو گیانبەختكردوانی كۆمە…\nhttps://www.komala.com/wp-content/uploads/2017/02/un.jpg 394 700 عەتا https://www.komala.com/wp-content/uploads/2014/03/logo.png عەتا2017-02-18 22:55:112017-02-18 22:55:11بەبۆنەی رۆژی كۆمەڵە رێوڕەسمێك لەوڵاتی یونان بەڕێوەچوو\nپاشنیوەرۆی ئەمرۆ هەینی (18/2/2017)، بەبۆنەی 26ی رێبەندان رۆژی ئاشكرابوونی خەباتی نهێنی كۆمەڵە، رێوەڕەسمێك لەناوەندی سەركردایەتی كۆمەڵەی زەحمەتكێشان بەڕێوەچوو. رێوڕەسمەكە كە ژمارەیەكی بەرچاو لە نوێنەری حیزب‌و لایەنە سیاسییەكانی كوردستان‌و…\nئەندامانی كۆمەڵە لە سێربستان رۆژی كۆمەڵەیان بەرز راگرت\nژمارەیەك لە ئەندامانی كۆمەڵە‌و پەناخوازانی كورد لە وڵاتی سێبرستان سەرەڕای بارودۆخی سەختی پەنابەری لە مەراسیمێكدا رۆژی كۆمەڵەیان بەرز راگرت. …\nhttps://www.komala.com/wp-content/uploads/2017/02/serb-4.jpg 424 700 عەتا https://www.komala.com/wp-content/uploads/2014/03/logo.png عەتا2017-02-14 17:44:242017-02-14 17:44:24ئەندامانی كۆمەڵە لە سێربستان رۆژی كۆمەڵەیان بەرز راگرت\nراگەیاندن.. پیرۆز و شکۆدار بێ ٢٦ ڕێبەندان ڕۆژی کۆمەڵە\nسی و هەشت ساڵ لەوەپێش و دوای نۆ ساڵ کاری نهێنی ڕێکخراوێک بە ئاشکرا خۆی ڕاگەیاند کە شەقڵی سیاسی لە کوردستانی ڕۆژهەڵات و گشت بزوتنەوەی کورد شکاند. زۆر بە خێرایی سەرنجی هەمووانی لە دۆست و نەیار بۆخۆی ڕاکێشا. کۆمەڵە ئەو ڕەوتە بوو کە لەگەڵ خۆی م…\nhttps://www.komala.com/wp-content/uploads/2017/02/koma95.jpg 350 700 عەتا https://www.komala.com/wp-content/uploads/2014/03/logo.png عەتا2017-02-14 15:47:572017-02-14 15:47:57راگەیاندن.. پیرۆز و شکۆدار بێ ٢٦ ڕێبەندان ڕۆژی کۆمەڵە\nرۆژی یەكشەممە 24ی رێبەندانی 1395 (١٢ی فێبریەی ٢٠١٧) لە لایەن كومیتەی دانماركی كۆمەڵەوە سمینارێك بە بۆنەی ٢٦ی رێبەندان رۆژی كۆمەڵەوە بەڕێوە چوو. سمینارەكە كە ئەندامانی كۆمەڵە و نوێنەری حیزب و لایەنە سیاسیەكان تێیدا بەشداربوون، سەرەتا بە خوێندن…\nبە بۆنەی رۆژی كۆمەڵە سمینارێكی سیاسی لە دانمارك بەڕێوەدەچێت\nكومیتەی دانمارك ی كۆمەڵەی زەحمەتكێشانی كوردستان بەبۆنەی 26ی رێبەندان رۆژی كۆمەڵە، سمینارێكی سیاسی لەژێر ناوی “هەلومەرجی سیاسی كوردستان‌و ئێران و ناوچەكە” بۆ هاوڕێ نەوید میهراوەر، ئەندامی کومیتەی ناوەندی کۆمەڵە ساز دەكات. سمینارەكە رۆژی 12ی فێبریەی ٢…\nhttps://www.komala.com/wp-content/uploads/2017/02/danmark1.jpg 353 700 عەتا https://www.komala.com/wp-content/uploads/2014/03/logo.png عەتا2017-02-08 15:45:312017-02-09 23:15:08بە بۆنەی رۆژی كۆمەڵە سمینارێكی سیاسی لە دانمارك بەڕێوەدەچێت\nهەرسێ لایەنی كۆمەڵەی زەحمەتكێشانی كورستان، حیزبی دیموكراتی كوردستان‌و سازمانی خەباتی كوردستانی ئێران لەسەر رووداوی دڵتەزێنی گیان لەدەستدانی ژمارەیەك كۆڵبەری كورد بەیاننامەیەكیان بڵاوكردەوە. دەقی بەیاننامەكە: به‌یاننامه‌ی هاوبه‌شی حیزب…\nhttps://www.komala.com/wp-content/uploads/2017/02/rageyandnHa.jpg 420 700 عەتا https://www.komala.com/wp-content/uploads/2014/03/logo.png عەتا2017-02-02 12:17:312017-02-02 12:17:31بەیاننامەی هاوبەشی سێ حیزبی رۆژهەڵاتی لەسەر رووداوی گیانلەدەستدانی كۆڵبەرانی كورد


کوردیپێدیا - پەیامی حزبی کۆمۆنیستی کرێکاریی کوردستان بۆ جەماوەری نارازی!\n📝 پەیامی حزبی کۆمۆنیستی کرێکاریی کوردستان بۆ جەماوەری نارازی! | پۆل: بەڵگەنامەکان | زمانی بابەت: 🏳 کوردیی ناوەڕاست


قه‌تڵ عام فه‌رهه‌نگی، ئامرازه‌كه بۆ كوێل كردنی نه‌ته‌وه‌یك / عه‌تا ریازی – زاگرۆس پۆست\nماڵەوە / وتار / قه‌تڵ عام فه‌رهه‌نگی، ئامرازه‌كه بۆ كوێل كردنی نه‌ته‌وه‌یك / عه‌تا ریازی\nقه‌تڵ عام فه‌رهه‌نگی، ئامرازه‌كه بۆ كوێل كردنی نه‌ته‌وه‌یك / عه‌تا ریازی\nیه‌ك شه‌ممه 13 تشرینی دووه‌م 2016\tوتار 99 جار خوێنراوه‌ته‌وه\nبه قڕ كردن و له ناو بردنی زمان و فه‌رهه‌نگی نه‌ته‌وه‌یك ده‌ڵێن قه‌تڵی عامی فه‌رهه‌نگی.\nقه‌تڵی عامی نه‌ته‌وه‌كه‌كانی ئیمریكایی به ده‌ستی چه‌وسێنه‌رانی ئوروپایی نموونه‌یكی دیاره.\nهه‌موی پسپۆڕان یه‌ك بۆچوونیان له ڕاوه‌ی قه‌تڵی عاما نییه.\nهێندێ له پسپۆڕان له سه‌ر ئه‌و باوه‌ڕنه كه قه‌تڵی عامی فه‌رهه‌نگی هه‌روه‌ك قه‌تڵی عامه.\nقه‌تڵی عامی فه‌رهه‌نگی بریتییه له قڕ وقاغه‌كردنی زمان وئایین و چاندی نه‌ته‌وه‌یك.\nبه پێ ڕاوه‌ی  ڕێكخراوی نه‌ته‌وه یه‌كگرتووه‌كان قه‌تڵی عام بریتییه له قڕكردنی تێكڕا یان به‌شێ له نه‌ته‌وه‌یك یان شوێنه‌وه‌رانی ئایینێك.\nقڕكردن ده‌توانێ شكڵ و شێوه‌گه‌ری جۆراوجۆر به خۆی بگرێ:\n١-كوشتنی ئه‌ندامانی گرۆێك\n٢-برینداركردنی ئه‌ندامانی گرۆێك.جا چه برینی ڕۆحی بێت یان جه‌سته‌یی.\n٣-پێك هێنانی بارودۆخێ كه ئه‌ندامانی گرۆێك مه‌جبوور بن كه بار(كۆچ) كه‌ن و سه‌رزه‌وینی خۆیان به جێ بهێڵن.\n٤-كۆچاندنی ئیجباری منداڵانی گرۆێك بۆ ناو گرۆێكی دیكه.\nچه‌وسێنه‌ران كاتێ كه وڵاتێ دابڕ ده‌كه‌ن نه ته‌نیا، ده‌وڵه‌ت (سیروه‌ت)و كانزاكان وسه‌ر چاوكه سروشتییه‌كانیان تاڵان ده‌كه‌ن و دانیشتاوانیان كوێل ده‌كه‌ن وبێگاریان لێ ده‌كێشنه‌وه به‌ڵكوو هه‌روه‌ها، زانست وهونه‌ر و ئه‌زموونی ئه‌و نه‌ته‌وه كه له قاڵبی پزیشكی سونه‌تی، گیاناسی ، ئاژه‌ڵناسی،تێكنیكی جووتیاری و تووره‌ی مه‌ردمی كه ده‌م به ده‌م تۆره‌مه به تۆره‌مه وه‌ده‌ستیان گه‌یشتووه له ناو ده‌به‌ن و ده‌یفۆتێنن.\nچه‌وسێنه‌ره‌كان ئه‌گه‌ر نه‌ته‌وه چه‌وساوه‌كان قه‌تڵی عامی فه‌رهه‌نگی ده‌كه‌ن ، به هۆی ئه‌وه‌یه كه ئه‌م نه‌ته‌وه‌گه‌ره به بێ كه‌ڵك وه‌ر گرتن له تێكنۆلۆژی مۆدێڕنی چه‌وسێنه‌ران به هارمۆنییه‌وه له گه‌ڵ سروشتا ده‌ژین و پیویستیان به چه‌وسێنه‌ران نییه.\nئه‌م نه‌ته‌وه‌گه‌ره بۆ زیندوومان هیچ پیویستێكیان به چه‌وسێنه‌ران نییه. له ئاباوئه‌ژدادیانه‌وه فێر بوون كه چلۆن به بێ ئه‌وه‌ی كه سروشت نابوو بكه‌ن له سه‌رچاوكه‌كانی به شێوه‌یكی پایه‌دار كه‌ڵك وه‌ربگرن.\nخۆكیفابوونی ئه‌م نه‌ته‌وه‌گه‌ره له گه‌ڵ ئیشتیهای چه‌وسێنه‌ره‌كان سازگار نییه.\nخۆ كیفابوونی نه‌ته‌وه‌یك هه‌ڕه‌شه‌یكه بۆ چه‌وسێنه‌ران. چوونكوو چه‌وسێنه‌ران به هه‌ڕه‌شه كردن له بڕینی ئاوگازوبرووسكه و خزمه‌تگوزاری ته‌ندروستی و…ناتوانن ملی ئه‌و نه‌ته‌وه خۆكیفا و سه‌ربه‌خۆگه‌ره دابنه‌ون.\nبۆ ڕۆشن كردنه‌وه‌ی بابه‌ته‌كه لێره‌دا ئاماژه به دو قه‌تڵی عامی فه‌رهه‌نگی ده كه‌ین كه تا ئه‌م سالگه‌ری دووایینه هه‌ر درێژه‌ی بووه:\nده‌وڵه‌تی كانادا له ساڵه‌كانی ده‌هه‌ی ١٨٧٠به یارمه‌تی وبه هاوكاری و هاو به‌شی كڵێساكانی ئه‌و وڵاته ده‌ستی كردبووه دروس كردنی قوتاخانه‌گه‌ری شه‌وانه ڕۆژی بۆ منداڵه‌كانی كاناداییه به ڕه‌سه‌نه‌كان واته سوورپۆسه‌كان.\nسه‌باره‌ت له دروست كردنی ئه‌م قوتابخانه‌گه‌ره ئه‌وه بوو كه فه‌رهه‌نگی سپی پۆسه‌كان داسه‌پننه ناو مێشكی ئه‌م منداڵگه‌ره.\nبنه‌ماڵه‌كان مه‌جبووربوون كه منداڵه‌كانیان بنێرنه قوتابخانه‌كان، ئه‌گی ناسزاده‌دران و ده‌كه‌وتنه به‌ندیخان.\nفره‌تر له سه‌دوپێنجاهه‌زار منداڵ كه ته‌مه‌نیان له چووارساڵه‌ولا بوو له نیوان ١٣٠قوتابخانه دابه‌ش كرابوون.\nبه وردی هژماری قوتانخانه‌گه‌رێ كه به ده‌ستی ده‌وڵه‌تی فێدێراڵی كانادا ده‌چه‌رخی به ده‌سته‌وه نییه هه‌روه‌های كه له هژماری قوتابیان.\nبه‌ڵام ئه‌وجۆره‌ی كه به‌راورد ده‌كرێ هه‌شتاد هه‌زار له‌م قوتابیانه ئه‌مڕۆ زیندوون.\nفره‌یك له منداڵه‌كانی ئه‌م قوتانخانه‌گه‌ره به زۆر له باوكودایكیان جییا ده‌كراونه‌وه. ته‌نانه‌ت نه‌یان ده‌هێشت كه ئه‌و منداڵانه‌ی كه قوتابخانه‌كانیان نیزیك به ماڵی دایكوباوكیان بوو بۆ سه‌ردانی بنه‌ماڵه‌كه‌یان بڕۆنه‌وه بۆ ماڵی خۆیان.\nمنداڵه‌كان له قوتابخانه حه‌قی قسه كردن به زمانی دایكییه‌تی خۆیان نه‌بوو ، و حه‌قیان نه‌بوو كه ئئیینی خۆیان له قوتابخانه ببه‌نه ڕێه‌وه!!!!(ده‌مخاته بیر ئێران)\nفره‌یك له منداڵه‌كانیان مه‌جبوور ده‌كرد كه كاری سه‌خت و پڕ زه‌حمه‌ت بكه‌ن. فره‌یك له‌م منداڵگه‌ره له لایه‌ن ئامۆژیار وبه‌ڕه‌وبه‌رانی قوتابخانه‌كان عه‌زیه‌تو لاقه ده‌كران.\nقوتابخانه‌كان زۆر پچووك بوون، خوراكی قوتابییه‌كان گه‌نیاگ بوو. مه‌جبوور بوون كه له ده‌ره‌وه  ڕووت له ناو لێف ودۆشه‌كه‌ی ته‌ڕا بخه‌فن. له منداڵه‌كان وه‌كوو خووگی تاقیگه كه‌ڵكیان وه‌رده‌گرت. زۆر جار منداڵه‌كانی ئه‌م قوتابخانه‌گه‌ره بێسه‌روشوێن ده‌كه‌وتن یان ده‌مردن.\nله گوزارشتێكا كه به ده‌ستی كۆمیسیونی ڕاسته‌قینه و ئاشتی گه‌یشتووه ئاماژه به وه كراوه كه به‌ڕه‌وبه‌رانی قوتابخانه‌كان له سه‌ر خوراكی منداڵه‌كانه‌وه ئه‌زموون و جه‌ڕبینیان ده‌كرد. بۆ نموونه به ده‌سته‌یك له منداڵه‌كان خوراكی باشیان ده‌دا و به ده‌سته‌یكیتر خوراكی گه‌نیگیان ده‌دا تا بزانن له كام ده‌سته كام نه‌خوه‌شین زووتروئاسانتر بڵاو ده‌بێته‌وه.\nئه‌وجۆره‌ی كه گوزارشتێكی ڕێبه‌رایه‌تی كاروباری سوورپۆسه‌كان نیشان ئه‌دات تا ده‌مه‌ودووایی ده‌هه‌ی ١٩٥٠فره‌تر له ٤٠له‌سه‌دی ئامۆژیارانی ئه‌وقوتابخانه‌گه‌ره بێ مه‌دره‌ك وبه‌ڕوانامه بوون.\nئاخرین قوتابخانه‌ی شه‌وانه‌ڕۆژی بۆ سوورپۆسه‌كان له ساڵی ١٩٩٦ داخراوسه‌رۆكوه‌زیرانی كانادا له ساڵی ٢٠٠٨به شه‌وه‌یكی فه‌رمی له لایه‌ن ده‌وڵه‌تی كاناداوه داوای لێبوواردنی له سوورپۆسه‌كان كرد.\nبه‌ڵام تا ئێستا ئه‌سه‌ری نه‌رێنی ئه‌و قوتابخانه‌گه‌ره له ناو كۆمه‌ڵی سوورپۆسه‌كانا به شێوه‌گه‌ری جۆراوجۆرهه‌ر به قووه‌تی خۆی ماوه‌ته‌وه.\nئه‌سه‌ره نه‌رێنییه‌كانی ئه‌م قه‌ڵی عامه كه هه‌نبه‌ر به سوورپۆسه‌كان كراوه بریتین له:\n١-فره‌یك له سوورپۆسه‌كان ناتوانن ئه‌ركی باوكودایكی خۆیان هه‌نبه‌ر به منداڵه‌كانیانه‌وه به‌ڕێه‌وه ببه‌ن.\n٢-زمانی خۆیان له ده‌ست داوه.\n٣-له گه‌ڵ زمانا فه‌رهه‌نگی خۆیان له ده‌ست داوه.\n٤-به شێوه‌یكی نائاسایی گیرووده و ئالووده‌ی مه‌وادی هۆشبه‌رو ئه‌لكول بوون؛\n٥-ئاماری جه‌نایه‌ت به شێوه‌یكی نائاسایی له ناویانا بڵنده.\n٦-ئاماری خۆكوژی له ناویانا به‌رزه.\n٧-ڕكوونی(خۆشونه‌ت)و ڕق وكینه له ناویانا به ئه‌ندازه فره‌س…\nده‌وڵه‌تی ئیمریكا له مابه‌ین ساڵه‌كانی ١٧٩٠تا ١٩٢٠بۆ یه‌كسانكردنی فه‌رهه‌نگی دانیشتووانی ئیمریكا ده‌ستی كرده هێندێ كار بۆ تێكشكاندنی بافتی كۆمه‌ڵا‌یه‌تی و په‌رچه‌په‌رچه‌كردنی زه‌وینه‌كانی سوورپۆسه‌كان.(ئه‌كه‌ومه‌بیر په‌رچه‌په‌رچه‌كردنی كوردستان)\nبۆ یه‌كم جار جورج واشێنگتۆن و هێنری ناكس بوون كه به‌رنامه‌ی ،،ژیار كردنی ،، سوورپۆسه‌كانیان داڕژاند.\nله ساڵی ١٨٨٧سێناتۆرێكی ماساچۆسێت به نێوی هێنری لارۆنس داوز یاسایكی بۆ ،،ژیاركردنی،، سوورپۆسه‌كان پێشنیار كرد كه به نێوی یاسای داوز ناسراوه.\nسوورپۆسه‌كان هۆزهۆز ده‌ژیان. هه‌ر هۆزێك خاوه‌ن زه‌ویوزارێكی تایبه‌ت به خۆیان بوون كه به شێوه‌یكی كۆمه‌ڵی به ڕێه‌وه‌ده‌برا، واته مالكیه‌تی پاوانی (خسووسی) وجوودی نه‌بوو.\nبه پێ یاسای دواز ده‌وڵه‌ت  زه‌وی وزاری سوورپۆسه‌كانی له نیوان سوورپۆسه‌كان دابه‌ش ده‌كرد.خاوه زه‌وییه‌كه ده‌یتووانی زه‌وییه‌كه‌ی خۆ بفرۆشێ. ئاوابوو كه سپییه‌كان به‌ره به‌ره زه‌ویوزاره‌كانی ئه‌م و ئه‌ویان ده‌كڕی و به‌ره به‌ره بافتی كۆمه‌ڵایه‌تی سوورپۆسه‌كان شپرز كرا.\nله هه‌مان كاتدا سوورپۆسه‌كان حه‌قی ده‌نگ دانیان نه‌بوو.\nله ساڵی ١٨٩٨ده‌وڵه‌تی ئیمریكا یاساگه‌رێكی تازه‌ی به سه‌ر سوور پۆسه‌كانا داسه‌پاند. به پێ ئه‌و یاساگه‌ره حكوومه‌ته سه‌ربه‌خۆه‌كانی سوورپۆسه‌كان له ناو بران. داگاگه‌لی سونه‌تی سوورپۆسه‌كان هه‌ڵوه‌شان.له ناو هه‌ر هۆزێكا هه‌رچێ زه‌ویوزار بمایته‌وه مه‌جبوور بوون كه به ده‌وڵه‌تی ئیمریكا بیفرۆشن.\nبه پێ یاسای ١٨٩٨ فره‌تر له نه‌وه‌د هه‌زار هێكتار له زه‌وینه‌كانی سوورپۆسه‌كان كه‌وته‌ژێرده‌ستی سپییه‌كان.\nبه پۆخته ئامانجه‌كانی یاسای داوز بریتی بوو له شش پنت:\n١-هه‌ڵوه‌شاندنی یه‌كیه‌تی له نیوان هۆزه‌كان\n٢-خه‌ڵك دژی یه‌كترین هه‌ڵزرنگنن\n٣-كشتو كێڵ له سه‌رزه‌وینی سوورپۆسه‌كان په‌ڕه‌بده‌ن\n٤-خه‌رجی به‌ڕێوبردنی سه‌رزه‌وینی سوورپۆسه‌كان له سه‌ر شانی ده‌وڵه‌ت كه‌م بكه‌نه‌وه.\n٥-خاترجه‌م كردنی سوورپۆسه‌كان له سه‌ر خاوه‌ندار بوونی زه‌وینه‌كانیان.\n٦-ئازاد كردنی باقی زه‌وینه‌كان بۆ ئه‌وه‌ی كه سپییه‌كان تێدا دابمه‌رزن.\nده‌وڵه‌تی ئیمریكا به‌ڕه‌ه‌وبردنی ڕێوڕه‌ستی ئایینی له سوورپۆسه‌كان قاغه‌كردبوو.\nده‌وڵه‌تی ئیمریاكا له ساڵی ١٨١٠ ده‌ست كردبووه دروست كردنی قوتابخانه‌گه‌ری شه‌وانه‌ڕۆژی ئیجباری بۆ منداڵه‌كانی سوورپۆسه‌كان.\nقوتابیان مه‌جبوور بوون كه به زمانی ئینگلیسی قسه بكه‌ن و بچنه كڵێسا و ده‌ست له ڕێوڕه‌ستی خۆیان بكێشن.\nقوتابییه‌كانیان مه‌جبوور ده‌كرد كه سه‌ری خۆیان وه‌كوو سوور پۆسه‌كان نه‌خه‌مڵێنن و ده‌ست له جلی ئاباوئه‌ژدادی ،،وه‌حشیان ،،هه‌ڵبگرن. گۆرانی وهه‌ڵپه‌ڕكێ سونه‌تیچیان قاغه‌كردبوو.\nله نیمه‌ی دووهه‌می سه‌ده‌ی بیستما هێندێ تاقی له سه‌ر ئه‌و كارانه كراوه كه نیسان ئه‌ده‌ن كه له قوتابخانه‌كانا منداڵه‌كان به شه‌وه‌یكی به‌رفراوان لاقه وعه‌زیه‌ت و ئازار ده‌كران.\nله ده‌هه‌كانی ١٩٧٠هژماری قوتابیانی به بانترین ڕاده‌ی خۆی گه‌یشتبوو.\nوابه‌راورد ده‌كرێ كه له ساڵی ١٩٧٣ فره‌تر له شه‌س هه‌زار منداڵی سوورپۆس له‌م قوتابخانه‌گه‌ره بوون.\nله ده‌هه‌كانی ١٩٦٠و١٩٧٠ به‌ره به‌ره ده‌نگی خه‌ڵك دژ به‌م قوتابخانه‌گه‌ره به‌رزه‌و بوو. و به‌ره‌به‌ره له ده‌هه‌كانی ١٩٨٠ و١٩٩٠دا قوتابخانه‌كان داخران.\nبه سه‌رهاتی سوورپۆسه‌كان له كانادا و له ئیمریكا دوو نموونه‌ی دیارن كه چلۆن قه‌تڵی عامی فه‌رهه‌نگی جێ قه‌تلی عامی گرتووه‌ته‌وه.


ئەو فیلمانەی زۆرترین خەرجیان بووە\n25/1/2020 02:18 PM\nبودجەی بەهەمهێنانی فیلمەکانی "بلاک باستر"ـی هۆلیوود یەکجار زۆرە. ئەو فیلمانەی وا ئەکشنن و کارەکتەرەکەیان سوپەرمەنە هەمیشە خەرجیان زۆرە. ئەم خەرجییە زۆرەش بەهۆی کاروباری تەکنیکییەکی سەیروسەمەرەوەیە کە بۆ دروست کردنی ئەم جۆرە فیلمانه بەکاردێن. لەدرێژەدا لەگەڵ چەند دانه لەم فیلمانه ئاشنا ئەبین.\nتۆڵەئەستێنەکان: کۆتایی یاری، 2019\nبودجەی بەرهەمهێنان: 256 ملیۆن دۆلار\nفیلمەکانی جیهانی "مارۆل" هەمیشە بەهۆی ئەو پارە زۆرەی کە بۆیان سەرف ئەکرێت دیار و بەرچاون. فیلمی " تۆڵەئەستێنەکان: کۆتایی یاری" یەکێک لەم فیلمانەیە کە خەرجییەکی زۆری بۆ کراوە، بەڵام به فرۆشی 3 ملیار دۆلاری ئەم خەرجەی قەرەبوو کردۆتەوە.\nگەڕانەوەی سوپەرمەن، 2006\nبودجەی بەرهەمهێنان: 270 ملیۆن دۆلار\nجێی سەرسوڕمان نییە کە پڕ خەرجترین فیلمە لەم لیستەدا فیلمێکی ژانەری سوپەرمەنی بێت. لە فیلمی "گەڕانەوەی سوپەرمەن"ـدا بە دەرهێنەری برایانی "سینگر"، تەکنیکی کۆمپیتەری زۆر پێشکەوتوو و سەرنجڕاکێش بەکارهاتووە. جێی ئاماژەیە کە خەرجیی دیمەنێک لە فیلمەکە کە دواتر سڕدراوە نزیکەی 10 ملیۆن دۆلار بووە.\nسپایدەرمەنی 3، 2007\nبودجەی بەرهرمهێنان: 258 ملیۆن دۆلار\nکاتێک سێهەم ئەڵقە لە زنجیرە فیلمەکانی "سپایدەرمەن، بە دەرهێنەری "سەم رێمی" بڵاو بووەوە، رەخنەگرانی سینەمان ئاوڕیان لێ نەداوە، هەرچەند بۆ بەرهەمهێنانەکەی پارەیەکی زۆر سەرف کرابوو. کۆی فرۆشی ئەم فیلمە لە "باک ئۆفیس"ـدا گەیشتۆتە نزیکەی 1 ملیار دۆلار.\nدزانی سەریای کارائیب؛ بەسەر شەپۆلە نەناسراوەکانەوە، 2011\nبودجەی بەرهەمهێنان: 250 ملیۆن دۆلار\nچوارەمین ئەڵقەی زنجیرە فیلمەکانی "دزانی دەریای کارائیب" بە دەور گێڕانی "جانی دێپ" لە رۆڵی "کەپتەن سپارۆ"دا، پڕە لە کارەکتەری جۆراوجۆر کە دروست کردنی هەر کام لەم کارەکتەرانه پێویستیی بە تەکنەلۆژیای کۆمپیتەرییەکی پێشکەوتووە هەیە. ئەم تەکنەلۆژیایەش خەرجییەکی یەکجار زۆری ئەوێ.


شەهید مەلا عەلی – Knwe.org\nسەرەکی » وتار » لەتیف فاتیح فەرەج » شەهید مەلا عەلی\nشەهید مەلا عەلی\nئەگەر لە بوێری و ئازایەتیدا نمونەی مامەڕیشەمان هەیە، كە مایەی هەڵوەستەو لە سەر نوسینی بەردەوامە، لە عیشق و ئەویندا جگە لە نمونەی ئاتیلا، كەسانی دیكەمان هەیە، لە بیرفراوانیدا ئارام، لە نەكەوتندا نمونەی مەلا عەلی شاعیرمان هەیە، من جاری دیكەش بابەتم لە سەر نووسیوە، مێژوی كورد لیپە لە كە سانێك كە دەكرێت رۆمان و داستان و فیلمیان لە سەر چێبكرێت، ئەبولەیلا، زەكیە ئالكان، ساكینە جانسز و زۆری دیكە، مێژوی كورد لە دەرەوەی خیانەت و خۆ فرۆشیدا نمونەی مێژوی قوربانی دان و ئازایەتیە، دەیان ماندێللا و گیڤارامان هەیە، قازی محەمەد هیچی لە ماندێللا كەمتر نەبووە، تۆ بڕوانە مرۆڤ هێندە گەورە بێت بۆ ئەوەی كەس نەكوژرێت ئامادەبێت خۆی ببێتە قوربانی، هەرچی دەگەڕێمەوە لای شیعرەكانی مەلا عەلی سەرسام دەبم بەو هەموو تینەی بەردەم پەتی مردن .\nمەرگی ئاوا ناگۆڕمەوە بە سەد ژین\nژینێك سەرم بۆ دوژمن بێ بە پەرژین\nسەربەرزیە كە پێڵاوم ئەبینن\nبەسەر سەری دوژمنەوە لە بەرزین\nتۆ بڕوانە مرۆڤ لەبەردەم پەتی سێدارەدایە، سور دەزانێ ئیدی ئەو كونجی زیندان جێناهێڵێت، بەڵام لە گەڵ ئەوەشدا مەرگی ئاوا ناگۆڕێتەوە بە سەد ژین، بەڵام هێشتا خەمی ئەوەیەتی كە ئەوەی لەسەری بووە وەك پێویست بەجێی نەهێناوە، پێشمەرگە بیت، بكەویتە دەست بەعس، پەتی خنكاندنت بۆ ئامادە بكرێت، كەچی وەك ئەوە سەیری خۆت بكەیت هێشتا كەمتەرخەمی، داخوا ئێستا بەرپرسەباڵاكانی خاوەنی كۆشك و ڤێللا و تەلارو مۆڵ و میدیاو بیرە نەوت لە بەردەم ئەم پیاوەدا چۆن سەیری خۆیان دەكەن، پیاوێك ژیانی زیاتری ویستوە بۆ خەبات و هیچی تر .\nشیعرەكانی مەلا عەلی لیپن لە جوانی و راستگۆیی، باسی سروشت، پێشمەرگایەتی، جەولە، گەرمیان و زۆزان، گوڵ و دەشت و دەر، كچ و كاڵ و زۆر بابەتی دیكە دەكەن، لە گەڕانەكانیدا بەو جۆرە باسی سروشتی كوردستان دەكات\nمەگەر دێهاتی ئالان وەهابن\nئێستا وێرانن حەیف و مخابن\nیان چەند جوان باسی كچانی لادێ و داوای ئاوكردن دەكات لێیان :\nفڵانی داوای تۆزێ ئاوی كرد\nگەلاوێژ دەستی بۆ سەر چاوی برد\nراستی ئەم گۆشە بچوكە جێی قسەو باسی زۆر نیە، لێ من ئیرەیی بە گەورەیی كە سانی وەك مەلا عەلی و گوڵسورخی دەبەم و تامەزرۆی ئەو جۆرە مەرگەی ئەوانم .\nكەم خواست و خۆزگەم گەیشتە ئەنجام\nهێشتا لە رۆژی هیوا نەڕەنجام


پەیوەندى نێوان هەرێمى کوردستان وحکومەتى ناوەند ،سود بەخشە یا زەرەر بەخش\nپێنج شەممە, 01 ئەیلول 2011 19:41\nئەوانەى کە لەیەک کاتدا وبە یەک چاو تەماشاى هەردوو حکومەتى هەرێم وناوەند دەکەن وبێ بەزییانە بوختان وقسەڵوکە ئاراستەى هەردوو لا دەکەن کە گوایە پەیوەندى نێوان ئەم دوو حکومەتە پەیوەندێکە تەنها هەندێک کەس سودى لێوەردەگرێت وپەیوەندییەکى بەرژەوەندیکارانەیە بۆ ئەوەى میدیاکانى خۆیانى پێ بە هێز و دەوڵەمەند بکەن، ئەوانە بە هەڵەدا چوون ، چونکە پەیوەندى هەرێمى کوردستان لە گەڵ حکومەتى ناوەند تەنها لە بەر بەرژەوەندى هاوڵاتییانەوبە هێزکردنى شەقامى سیاسى ئێراقە بۆ ئەوەى ئێراقیش وەکو هەرێمى َکوردستان ئارام بێت وبە دۆخێکى گونجاوى سەردەمیانەدا تێپەڕێت بۆ ئەوەى دوژمنان بە ئارەزوى خۆیان یارى بە بارى سیاسى وئایندەى بکەن وهەوڵبدەن لە وڵاتێکى دەوڵەمەندەوە بیکەنە وڵاتێکى وێرانە وببێتە پارویەک بۆ سەر مێَزى ئەوانەى کە بە تەنها بەرژەوەندى خۆیان نەبێت بەرژەوەندى کەسیان ناوێت.....\nئەم پەیوەندیەى کە لە ئێستادا لە نێوان هەرێم وناوەندا هەیە، هەر چەندێ چەند مەسەلەیەکى گرنگ وهەستیار هەن کە تاکو ئێستا چارەسەر نەکراوەن وبە هەڵپسێردراوى ماونەتەوە، بەڵام ئەوە ناگەیەنێـت کە هەردوولا ڕقیان لە یەک بێت وپشت لە یەک بکەن بە تایبەت کە حکومەتى ناوەند وبە شایەتى هەندێک لە بەرپرسە گەورە باڵا دەستەکانى کە لە میدیاکاندا ئەوەیان ڕاگەیاندوبوو کە ئەگەر هەرێمى کوردستان نەبوایە بەتایبەت خودى سەرۆکى هەرێمى کوردستان جەنابى کاک مەسعود بارزانى وسەرۆک کۆمارى ئێراق مام جەلال تاڵەبانى حکومەتى ئێراق هەرگیز دروست نەدەبو، ئەگەریش دروست ببوایە ئەوا بە شێوەیەک دروست دەبوو بۆ لایەنێک باش دەبو وبۆ لایەنێکى دیکە خراپ دەبوو.. ئەمەش وەهایکرد کەڕۆژ لە دواى ڕۆژ پەیوەندى نێوان هەرێم وناوەند بە هێزتر بێت..\nئەگەر هەندێ لایەنى دەرەکى وناوەکى پێیان وایە ئەم پەیوەندییەى نێوان هەرێم وناوەند تەنها بۆ ئەوەیە کە پارتە باڵا دەستەکان وەک یەکێتى وپارتى لە هەرێم ودەوڵەتى یاسا وهاوپەیمانانى لە ناوەند گۆڕەپانەکە بۆ خۆیان داگیر بکەن و ڕێگە نەدەنە لایەنەکانى دیکە لەم مەجالە سیاسیە بەرفراوانە ئەوانیش بەشدار بن، ئەمەیان بۆ خۆى گەورەترین هەڵەى سیاسی مێژووییە، چونکە هەرێم لە سەر بنەماى هاوپەیمانى تەوافقى دروست بووە نەک لە سەر بنەماى دیکتاتۆرییەت کە بە داخەوە لە ئێستادا هەندێ میدیا ئاماژە بەوە دەکەن کە هەرێمى کوردستان لە هەرێمێکى فرە لایەنییەوە دەبێتە هەرێمى دوو لایەنى مەبەستیانیش پارتى ویەکێتێیە، لە هەرێمی کوردستان ڕێگا بە هەموو شت دراوە، ئازادى ڕادەربڕین،ڕەخنە لە حکومەت وتەنانەت لە دەسەڵاتی سیاسیش،ڕێپێیوان ، کە ئەمانە بەشێکن لەو بزوتنەوە دیموکراسییە کە لە کوردستاندا هەیە، تەنها ڕێگە بە یەک شت نەدراوە وناشدرێت کە ئەویش دیکتاتۆریەتە، چونکە لە دواى ڕوخاندنى ڕژێمى بەعس مۆدیلى َدیکتاتۆریەت نەک لە هەرێم بەڵکو لە ئێراقیش باوى نەما ولە گوڕ نرا .... لە هەمان کاتدا حکومەتى ئێراقیش هەمان بەرنامەى هەیە، نەک لە سەر بنەماى دیکتاتۆریەت وتاک لایەنانە، ئەوانەش ئەم دۆخەیان پێ قەبوڵ نییە لە هەوڵى ئەوەدان ئاگرى دووبەرەکى بنەنەوەو ئەو پردەى کە حکومەتى هەرێمى لە گەڵ حکومەتى ناوەندى بە کۆمەڵێک خاڵى گرنگ وبەرچاو بەستۆتەوە بیڕوخێنن وبارەکە بۆ پێش پرۆسەى ئازادى بگەڕێننەوە کە ئەم هەنگاوە جێگاى قەبوڵ کردن نییە، چونکە لە زەرەر زیاتر هیچ سودێکى بۆ هیچ لایەنێک نییە نە حکومەتى هەرێم ونەش حکومەتى ناوەند. لە هەمان کاتدا ئەگەر هەوڵ وکۆششى حکومەتى هەرێمى کوردستان وبە تایبەتى خودى سەرۆک بارزانى نەبوایە بۆ پێکهێنانى حکومەتى ئێراقى ئێستا ئەوا سەرانى لایەنە سیاسیەکان نەدەگەیشتنە ئەنجام، واتا لەم حاڵەتە هەردوو حکومەت لە پەیوەندییەکى بەردەوام وکراوەدان بۆ چارەسەرکردن ویەکلاییکردنەوەى ئەو خاڵانەى تاکو ئێستا چارەسەر نەکراون وناحەزان ونەیارانى هەردوولا بە کێشەوگرفت وەسفى دەکەن.\nئەو هۆکارەش کە وایکرد زیاتر ئەم پەیوەندییەى نێوان هەرێم وناوەند ڕۆژ لە دواى ڕۆژ گەشەدارتر وبە هێزتر بێت لەم چەند خاڵانەى لاى خوارەوە خۆى دەگرێتەوە:-\n1- هەرێمى کوردستان داواى دابڕانى لە خاکى ئێراق نەکردووە وناشیکات و ئەگەریش بیکات ئەوا مافى خۆیەتى ، چونکە لە ئێستادا خاوەن حکومەت ودام ودەزگاى مەرکەزییە، بەڵکو هەمیشە لە هەوڵى ئەوەدا بووە خاکى ئێراق بە یەکارچەیى ویەکریزى بمێنێتەوە، چونکە یەکریزى خاکى ئێراق سودى بۆ هەرێمى کوردستانیش هەیە.\n2- چارەسەرکردنى کێشەى ناوچە جێناکۆکەکان وپێشمەرگە ، کە بەداخەوە تاکو ئێستا وەک خۆى ماوەتەوە وهەرێمى کوردستانیش لە پەیوەندییەکى بەردەوام دایە لە گەڵ حکومەتى ناوەند بۆ چارەسەرکردنى ئەم کێشانە.\n3- گرنتى دانى حکومەتى ناوەند بە هەرێم لە سەر ئەوەى کە بە تاکڕەوى وبە شێوەى دیکتاتۆریەت دەسەڵات نەگرێتە دەست ودەرگا واڵا بکات بۆ هەموو لایەنە سیاسیەکانى نێو گۆڕەپانى سیاسى ئەمڕۆ، بە تایبەت لایەنە کوردییەکان بەشداری لە دروستکردنى حکومەت بکەن وبەشدار بن لە هەموو بڕیارێک...\n4- لێکگەیشتن لە ڕێگەى دانوستان وگفتگۆ بۆ چارەسەرکردنى کێشەى ناوچە کێشە لە سەرەکان بە تایبەت کەرکوک وخورماتوو وخانەقین وهتد..... بە تایبەت ماددەى (140) کە تاکو ئێستا وەکو خاڵێک و داوایەکى سەرەکى هەرێمى کوردستان ماوەو بە شێوەیەکى گشتى نەچووەتە قۆناغى جێبەجێکردنەوە.....\nنێره‌ر // عومەر ئاوارە


به‌رواری دابه‌زاندن: 04/03/2011 : 10:09:32\nله نووسینی هه‌فته‌ی رِابردوومدا، تیشكم خسته سه‌ر چه‌ند خاڵێك و له ژێر رۆشنایی چه‌مكی میهره‌بانی و سوود كردن له خوێندنه‌وه‌ی چه‌ند لاپه‌رِه‌یه‌ك له ژیانی عومه‌ری كورِی خه‌تاب(ر)، هه‌وڵ و ته‌قالای ئه‌وه‌مدا كه هێنده‌ی بۆم بگونجێت هه‌وڵی هێور كردنه‌وه‌یه‌ك بكه‌م بۆ ئه‌وباره ناله‌باره‌ی ئه‌مرِۆی شاری سلێمانی، كه وا له دووهه‌فته زیاتریشی تێپه‌رِاند و ئه‌و خوشك و برا به‌رِێزانه‌ی كه نیگه‌رانن، به‌رده‌وام مكورِن له‌سه‌ر خۆپیشاندانه‌كانیان و به‌رده‌وامن له سه‌رداوا و پێداگرتن و خۆ توورِه‌كردنه‌كانیان، كه به‌رِای من ئه‌و به‌رِێزانه له دووجۆری سه‌ره‌كی نێو كۆمه‌ڵگای ئه‌مرِۆمان تێناپه‌رِن:\n1: ئه‌و خاوه‌ن ئه‌زموونانه‌ن كه رِابردوویه‌كی پرِ له چه‌رمه‌سه‌ری و سه‌روه‌ری و بگره زیندانی و پێشمه‌رگایه‌تییان هه‌یه و له كاتێكدا كه هه‌ست به‌وه ده‌كه‌ن وه‌ك پێویست خزمه‌ت نه‌كراون، مافی خۆیانه هه‌موو گازنده‌یه‌ك بكه‌ن و سوپاس بۆخوا په‌یامه‌كه‌یان گه‌یشت.\n2: ئه‌و رۆَڵه دڵسۆزانه‌ن كه سوپاس بۆخوا، چه‌وسانه‌وه‌ی بن ده‌ستی داگیركه‌ریان نه‌بینیوه و نه‌وه‌ی دوای راپه‌رِینن، كه من داوای برایانه‌یان لێده‌كه‌م، ئه‌وه‌ی له رِابردوودا له سه‌روه‌ری داكۆكی له خاك و نیشتمان بێ به‌ش بووه و شه‌ره‌فی پێشمه‌رگایه‌تییان پێ نه‌برِاوه و له ده‌ستیان چووه، ئه‌وه دێوه‌زمه‌ی دوژمن په‌لاماری كه‌ركووك و جه‌له‌ولا و شوێنه‌كانی دیكه‌مان ده‌دات، ده‌با بوێرانه برِۆن به‌ره‌وزێره‌ڤانی و له‌شكری كوردستان، خۆبه‌خشانه ببنه پێشمه‌رگه، بۆ به‌هانا هاتنه‌وه‌ی خوشك و براكانمان له‌وشوێنانه، چونكه من گومانی خێرتان پێ ده‌به‌م، كه ناشزانم داخۆ كێ ده‌سته‌به‌ری ئه‌وه‌یه، كه دوژمن دزه‌ی نه‌كردۆته ناوتان و له پشته‌وه خه‌نجه‌ری ژه‌هراوی له هه‌موولایه‌كمان نادات؟ هه‌ربۆیه‌كه وێرِای ئه‌وه‌ی كه نووسینی ئه‌مرِۆم ته‌رخان ده‌كه‌م بۆ باسكردن له (رِێگه و گۆرِه‌پانه‌كانی چاكسازی له قورئانی پرِ له به‌خششدا)، پێم خۆشه لاپه‌رِه‌یه‌كتان بۆ هه‌ڵبده‌مه‌وه له ژیانی(موسا)پێغه‌مبه‌ر(س)، كه باس كردنه له‌كه‌لێن تێكه‌وتنێكی یه‌كرِیزی شوێنكه‌وتووه‌كانی.\nتا موسا(س)گه‌رِایه‌وه، شه‌یتان كاری خۆی كرد!\nله‌گه‌ڵ ئه‌وه‌ی كه قورئانی پرِ له به‌خشش به یه‌ك پێوه‌ر، درێژه به باسی پێغه‌مبه‌ران نادات، به‌لاَم به‌ده‌ر له‌وه‌ی كه یوسف(س)، به‌ته‌نها سورِه‌تێكی به‌ناوه‌وه‌یه، موسایش(س)، له زۆر جێگه‌دا باسی هاتووه و ورده‌كارییه‌كی زۆر له باسه‌كانیدا هه‌یه، كه به‌راوردێك له نێوان ژیانی ئه‌و و ژیانی موحه‌مه‌دیشدا ده‌كه‌ین(د.خ)، له زۆر رِووه‌وه، نزیكییان له‌یه‌ك هه‌یه و له زۆر لایه‌نه‌وه یه‌ك ده‌گرنه‌وه و بۆ ئێمه‌ی برِوادار، ده‌بنه وانه‌ی گه‌وره‌ی زیندوو.\nسه‌رجه‌م سه‌رچاوه‌كانی فه‌رمووده‌ی دروستی پێغه‌مبه‌ر(د.خ)، له لێكدانه‌وه‌ی ئه‌و ئایه‌تانه‌دا كه باس له موسا پێغه‌مبه‌رده‌كه‌ن(س)، له نێو دوو سورِه‌ته‌ی(تاها) و (ئه‌عراف)دا، ئه‌وه‌مان بۆ رِوون ده‌كه‌نه‌وه، كه له نێو به‌نی ئیسرائیلییه‌كاندا، كه نه‌ته‌وه‌ی(موسا)بوون، پیاوێك هه‌بوو ناوی (سامیری)بوو، دوای ئه‌وه‌ی كه موسا(س)، به‌فه‌رمانی په‌روه‌ردگار، ده‌چێته كێوی توور و له‌وێرِا بۆ چه‌ند(ده)شه‌وێك ده‌مێنێته‌وه، سامیری له به‌نی ئیسرائیلییه‌كان، ده‌بێته شمڵی شه‌رِ و به‌زمانی لووس و خۆنزیك خستنه‌وه لێیان، ده‌ست ده‌كات به ته‌فره و فریودانیان!\nله هه‌نگاوی یه‌كه‌مدا، داوا له خه‌ڵكه‌كه ده‌كات، چ برِوادار و چ لاده‌ره‌كان، كه زێرِو زیو و خشڵی گران به‌های خۆیانیانی بۆ بێنن، ئه‌وانیش دوای داواكه‌ی ده‌كه‌ون وجێبه‌جێی ده‌كه‌ن، پاشان به هونه‌رێكی په‌یكه‌رتاشی و مۆزیكه‌وانی و زۆر شاره‌زا و بلیمه‌تییه‌وه دێت به هه‌ندێك له‌وخشلاَنه په‌یكه‌ر و ته‌لیسمی گوێره‌كه‌یه‌ك دروست ده‌كات، كه سه‌رباری رِازاوه‌یی دیمه‌نه‌كه‌ی، به شێوه‌یه‌ك دایئه‌تاشێ، كه كونێك له ژێر كلكی دروست ده‌كات، تا هه‌وای لێ بچێته ژووره‌وه و له ده‌میه‌وه بێته ده‌ر، هاوكات له كاتی هاتنه‌ده‌ره‌وه‌ی هه‌واكه‌دا به‌شێوه‌یه‌ك ده‌بێت، كه وه‌ك ده‌نگی بۆرِه‌ی گوێره‌كه ده‌رده‌چێت!\nدوای ئه‌وه‌ی، كه بۆ كۆكردنه‌وه‌ی سامانه‌كانیان گوێ له مستی ده‌بن، ئه‌مجار، هه‌نگاوی دووه‌می ده‌گرێته‌به‌ر و جارێكی دیكه، سامیری رِوو ده‌كاته خه‌ڵكه‌كه و پێیان ده‌ڵێت: ئه‌م گوێره‌كه‌یه، خوای گه‌وره‌ی ئێوه‌یه!\nبه‌م شێوه، خه‌ڵكه‌كه ئه‌وه‌یان له بیرده‌چێت، كه ئه‌وان به‌نده‌ی خوای گه‌وره‌ن و شوێن كه‌وته‌ی كه‌سێكن كه له هه‌موو قۆناغه‌كانی ژیانیاندا پشتی لێ نه‌كردوون و هه‌رئه‌وبوو، كه بووه هۆكاری سه‌ره‌كی، ئه‌وانی له ده‌ست(فیرعه‌ون)- گه‌وره‌ترین دیكتاتۆری ئه‌وسه‌رده‌مه-، رزگاركرد و له نێو میسر و بن ده‌ستی كوێیلایه‌تی به نێو ئاوی (نیل)دا په‌رِاندنیه‌وه و گه‌یاندنیه ئه‌و ژیانه پرِله ئاسووده‌ییه و وای لێكردن، كه ده‌بێ بیر له‌وه بكه‌نه‌وه، كه یه‌كخواناس بن و به‌س(1)، به‌لاَم سامیری به‌و شێوه‌یه هه‌نگاو به‌هه‌نگاو له خشته‌یان ده‌بات.\nكه ئێمه‌ی برِوادار ته‌ماشای ئه‌م هه‌ڵوێسته ناله‌باره‌ی سامیری ده‌كه‌ین و سه‌یری رِووداوی دروستكردنی مزگه‌وتی زیرار ده‌كه‌ین، له مه‌دینه‌ی مونه‌وه‌ره كه تا پێغه‌مبه‌ر(د.خ)، له‌گه‌شتێك گه‌رِایه‌وه، دوورِووه‌كان هاتن مزگه‌وتێكیان دروستكرد گوایه بۆ ئه‌وه‌یه هه‌ژاران تیایدا بحه‌وێنه‌وه، كه قورِئان ده‌فه‌رمووێت: (ئه‌وانه به مه‌رامی تێكدانی كۆمه‌ڵگای برِواداران له مه‌دینه و بۆ ئاژاوه نانه‌وه ئه‌وكاره‌یان كردووه و هیچ مه‌به‌ستێكی پاك، له‌و دیو كاره‌كانیانه‌وه نییه)(2).\nده‌ڵێم: كه سه‌یری ئه‌و هه‌ڵوێستانه ده‌كه‌ین، بۆمان ده‌رده‌كه‌وێت، كه باسكردنی ژیاننامه‌ی پێغه‌مبه‌ران(س)، له قورئاندا و به هه‌ند وه‌رگرتنی رِووداوه‌كان، هه‌روا بۆ مه‌به‌ستی داستان گێرِانه‌وه نییه، به‌ڵكو، ئه‌و قورِئانه، وه‌ك عه‌لی كورِی ئه‌بی تالیب(ر)، له هه‌قیدا ده‌فه‌رمووێت: (ئه‌و كتێبه‌یه، كه به‌زۆری خوێندنه‌وه، كۆن نابێت و باسه‌كانی هه‌رده‌م تازه و زیندوون).\nوانه‌یه‌كی دیكه‌ی قورئانیی ئه‌وه‌یه: كه زۆر به‌رِاشكاوی باسی ئه‌وه‌مان بۆده‌كات، كه(هیچ كات نه‌بووه، پێغه‌مبه‌رێكی خوا، ئومنییه و خواستێكی هه‌بووبێت و شه‌یتان هه‌وڵی ئه‌وه‌ی نه‌دابێت كه زه‌فه‌ربه‌و ئومنییه و خواستانه نه‌هێنێت)(3).\nكه گومان له‌وه‌دانییه گه‌وره‌ترین خواست و ئومنییه‌ی هه‌ر پێغه‌مبه‌رێك و هه‌ر سه‌ر گه‌وره‌یه‌ك، ئه‌وخه‌ڵكه‌یه، كه ئه‌وان بانگیان ده‌كه‌ن، بۆ برِواهێنان و شوێن كه‌وتنیان، كه له هه‌مووشت ناخۆشتر به‌لای هه‌ریه‌كێكیانه‌وه، ئه‌وه‌یه كه شه‌یتان یه‌كگرتووییه كه‌یان تێك بدات و زه‌فه‌ریان پێبهێنێت و ناكۆكی و چه‌ند به‌ره‌كێیان له ناودا بنێته‌وه، ئه‌ڵبه‌ت ئه‌و په‌ژاره‌یه‌ی پێغه‌مبه‌رانیش(س)، له دۆستییانه‌وه بۆ خه‌لك هه‌ڵده‌قوڵێ، نه‌وه‌ك له‌به‌ر ئه‌وه‌بێت، كه ئه‌وان به‌ته‌نگ ئه‌وه‌وه بێن، ئه‌گه‌ر لێیان دوور كه‌وتنه‌وه، تووشی زیانی ماددی ببن و زه‌ره‌ر به‌كه‌سایه‌تییان بگات!.\nهه‌ندێك له‌وانه‌كانی چیرۆكی سامیری\nئه‌و رِووداوی چوونی موسایه(س)، بۆ كێوی توور وفریودانی خه‌ڵكه‌كه له دوای ئه‌و، له لایه‌ن سامیرییه‌وه، وه‌ك هه‌ر باسێكی دیكه‌ی قورِئانی پرِ له به‌خشش، پرِیه‌تی له چه‌ندین وانه‌ی گه‌وره، كه من لێره‌دا ئاماژه بۆچه‌ند دانه‌یه‌كیان ده‌كه‌م:\nیه‌كه‌م: موسا(س)، له‌گه‌ڵ ئه‌وه‌ی كه پێغه‌مبه‌ری خودایه و به‌فه‌رمانی ئه‌ویش گه‌شته‌كه‌ی ده‌ست پێكردووه و خه‌ڵكی برِواداریش به‌جێ ده‌هێڵێت له دوای خۆی، كه‌چی ده‌بینین له هه‌ندێك له شوێن كه‌وتووه كانییه‌وه، روو به رِووی ئه‌وكاره‌ساته قورسه ده‌بێته‌وه، كه دۆرِاندنی رێبازی یه‌كخواناسییه و كه‌وتنه شوێن فشه و درۆ و ده‌له‌سه‌ی كابرایه‌كی ده‌ستبرِ و ده‌كه‌ونه هاوه‌ڵ بۆخودا په‌یداكردن، ئه‌وه‌ش له‌ولاوه بوه‌ستێ، كه چۆن ده‌كه‌ونه نێو گێژاوی بێ وه‌فایی به‌رامبه‌ر ئه‌و هه‌مووخزمه‌ته‌ی موسا(س) به‌وان و به كێشه و دۆزه رِه‌واكه‌یان، كه رِزگاربوونه له ده‌ست قیبتییه‌كان و ئه‌و هه‌موو ماندووبوونه‌ی كه له پێناوی رزگار كردنیان له ده‌ست گه‌وره‌ترین سته‌مكاری ئه‌وسه‌رده‌مه فه‌رامۆش ده‌كه‌ن، كه ئه‌مه به‌ڵگه‌یه‌كی گه‌وره و گرانه له‌سه‌رئه‌وه‌ی، كه هه‌موو سه‌رگه‌وره‌یه‌ك ده‌بێ چاوه‌رِوانی ئه‌وه بكات له دوای دوور كه‌وتنه‌وه‌ی بۆماوه‌یه‌كی كاتیی، كه خه‌ڵكه‌كه، له دوای ئه‌و به‌یه‌ك دڵی نه‌مابنه‌وه و رووبه‌رِوی لێكدابرِانیان ببێت! به‌لاَم گرنگ ئه‌وه‌یه، له ئاكامدا هه‌ر نه‌ته‌وه و خه‌ڵكی خۆین و ده‌بێ به‌نه‌رمییه‌كه‌ی (موسا)یان له‌گه‌ڵ بكات(س)و گوێ بۆئه‌گه‌ر و رِایه‌كانیان بگرێت و ئه‌وه وه‌بیرخۆی بێنێته‌وه كه فارس گوته‌نی: (هه‌ربیشه‌گومان مه‌به‌ر، كی خالیست).\nدووه‌م: له‌گه‌ڵ ئه‌وه‌ی كه موسا(س)، به‌وكاره‌ی سامیری وخه‌ڵكه‌كه، زیز ده‌بێت، ده‌بینین نایگه‌ێنێته ئه‌وه‌ی كه لێیان توورِه ببێت، هێنده‌ی ئه‌وه‌ی له هاروونی برای(س) و خزمه نزیكه‌كانی خۆی توورِه‌ده‌بێ و گازنده‌یان لێده‌كات، كه باشترین به‌ڵگه‌یه له‌سه‌رئه‌وه‌ی كه له كاتی ئاوا ناخۆش و په‌ژاره‌یشدا، ده‌بێ مرۆڤ زیاتر پلانی وا دابرِێژێت، كه لاده‌ره‌كان بێنێته‌وه نێو بازنه‌كه‌ی خۆی و گیانی لێبوورده‌یی زاڵبێت به‌سه‌ر ئه‌تواره‌كانیدا، گه‌رچی موسا(س)، وای لێهات ئه‌وپارچه ته‌ختانه‌ی په‌یامه‌كه‌ی ئه‌وی تێدا نووسرابوو وه، له عه‌ردی بدات!.\nسێیه‌م: كه موسا(س)، به‌وحاڵه‌وه گوێ بۆ براكه‌ی رِائه‌دێرێت، تێده‌گات ئه‌ویش تا ئه‌ندازه‌یه‌ك هه‌قیه‌تی كه به پاساوی ئه‌وه‌ی نه‌وه‌ك ئه‌وه ببێته هۆكاری زیاتر په‌رت په‌رت بوون و لێك دابرِانیان، كێشه‌كه‌ی گه‌وره نه‌كردووه، كه لێره‌وه بۆمان ده‌رده‌كه‌وێت له‌ومه‌سه‌له‌دا گرنگ ئه‌وه‌بوو، كه خه‌ڵكه‌كه به یه‌كگرتوویی بمێننه‌وه، بۆیه‌كه بۆچوونی هارون وابوو(س)، ئه‌گه‌ر لێیان زیز ببوایه، له‌ولایه‌نه‌وه زه‌ره‌ریان ده‌كرد، گه‌رچی خودی زیانه‌كه له‌وه‌دا كه‌وت، كه شه‌یتان زه‌فه‌ری پێ هێنان، به‌لاَم كه ئه‌و وه‌لاَمه عه‌قڵییه‌ی كاكی ده‌داته‌وه، ده‌بینین موسا(س)، گرِ و كڵپه‌ی توورِه‌یی و هه‌لچوونه‌كه‌ی داده‌مركێته‌وه، كه من لام وایه باشترین ده‌رسه بۆ موسڵمانان كه هه‌میشه ئه‌وه‌نده ته‌ماشای دووربكه‌ن، گه‌رهات و كه‌سانێك ویستیان به دابرِان له كۆرِ و كۆمه‌ڵ وخۆجیاكردنه‌وه سه‌رده‌رخه‌ن، ئامۆژگاری خێر بكرێن و بابه‌ته‌كه‌یان هێنده گه‌وره نه‌كرێت، كه چێژ له‌و خواسته‌ببینن! به‌ڵكو وه‌ك كارێكی ئاسایی سه‌یر بكرێن. به‌لاَم ده‌بێ ئه‌وانه ئه‌وه بزانن، كه ئه‌گه‌ر له‌و دیو كاره‌كه‌یانه‌وه ده‌ستێكی دوور هه‌بێت و دژایه‌تی كردنی دۆزی رِه‌وای گه‌له‌كه‌یان بێت، ئه‌مرِۆ، یان سبه‌ی ده‌بێ بۆخۆیان داوای لێبووردن له خوێنی شه‌هیدان و خاك و نه‌ته‌وه بكه‌ن، ده‌مێك ساڵه پێشینانیشمان فه‌رموویانه: (هه‌ركه‌سێك بكات بێگانه په‌رستی ئاخری دێنێ نوشوستی).\nچواره‌م: ئه‌وكاته‌ی كه موسا(س)، به‌وتوورِه‌ییه دێته‌وه و ئه‌و واقیعه‌تاڵه ده‌بینێت، یه‌كه‌م كه‌س رِوو له‌سه‌ری ماره‌كه ناكات، به‌ڵكو لێپێچانه‌وه‌ی خۆی له‌گه‌ڵ شوێنكه‌وتووه‌كانی و هاروونی برای ته‌واو ده‌كات، كه پێغه‌مبه‌ریشه(س)، ئه‌مجاردێت بواری ئه‌وه ده‌دات، به سامیری كه ته‌عبیرله ناخی خۆی بداته‌وه و هۆكاره‌كانی لای ئه‌و گرنگن و به‌لای ئه‌وه‌وه بایی ئه‌وه‌ن، كه ئه‌و هه‌ڵسێ به ئه‌نجامدانی ئه‌وكاره، گوێ پێ ده‌دات و ده‌بینین سامیری ده‌ڵێ: ئه‌وشتانه‌ی ئه‌وان دركیان پێنه‌كرد، من هه‌ستم پێكرد و به‌دیم كرد و دیتم به‌رژه‌وه‌ندی له‌و كاره‌دایه!\nكۆمه‌ڵێك تاوان ئه‌نجام ده‌دات، په‌رت كردنی خه‌ڵك، پاره لێ سه‌ندنیان، به‌كارهێنانی پاره‌كانیان بۆمه‌رامێكی به‌دی تایبه‌تی و تێر كردنی حه‌زێكی گه‌وره‌یه‌تی، سه‌رباری هه‌موو ئه‌مانه‌یش دوورخستنه‌وه‌یان له عه‌قیده‌ی یه‌كخواناسی، كه ئه‌مانه هه‌موو به‌ڵگه‌ی گه‌وره و گرانن له‌سه‌ر ئه‌وه‌ی كه هه‌رگیز هیچ كه‌س وه‌ك كورد ده‌ڵێ: (به‌دۆی خۆی ناڵێ ترشه)، له‌گه‌ڵ ئه‌وانه‌یشدا، موسا(س)، پێی ده‌ڵێ: برِۆ كه‌س لێت نزیك نابێته‌وه و پێی ده‌ڵێ: برِۆ ئازادبه!\nچونكه موسایه‌ك(س)، كه به‌وه‌ی خاوه‌نی په‌یامێكی ئاسمانییه، خاوه‌نی هه‌قی موتڵه‌قه، ده‌زانێت ئه‌و پۆخڵه‌واتانه‌ی ئه‌و سامیرییه لافی پێوه لێده‌دات، زۆر ته‌مه‌نی كورته و خه‌ڵكه‌كه راستییه‌كان ده‌زانن و بۆخۆیان سه‌رپشكن له هه‌ڵبژاردنه‌كانیاندا.\nرێگه و گۆرِه‌پانه‌كانی چاكسازی له قورِئانی پرِ له به‌خششدا(4)\n(ئه‌وكه‌سه‌ی به‌وردی له بابه‌ته‌كانی نێو قورئانی پرِ له به‌خشش ورد ببێته‌وه و بیان خوێنێته‌وه كه باسی چاكسازییان تێداكراوه و هاتووه، به‌رِوونی ئه‌وه‌ی بۆ به دیار ده‌كه‌وێت كه ئه‌م وشه‌یه و هه‌موو پێكهاته و دارِشتنه‌كانی له نێو قورِئان و ئه‌و جێگانه‌ی هاومانای چاكسازی ده‌گه‌یێنن، ده‌بینین له نێو قورِئاندا جێگه و پێگه و پانتاییه‌كی زۆری وه‌رگرتووه، بگره ده‌توانین بڵێین:\nباسه‌كانی چاكسازی، بۆته سیفه‌تێكی به‌رچاو و رِوون و دیاری قورِئان و داده‌نرێت به یه‌كێك له‌و ئاكاره گه‌ورانه‌ی، كه ئه‌م قورِئانه بانگه‌شه‌ی بۆ ده‌كات و هانی خه‌ڵك ده‌دات بۆ وابه‌سته‌بوون پێیه‌وه، كه هه‌ر ئه‌مه به‌سه - ئه‌گه‌ر ئێمه به باشی لێی بنوارِین - كه ده‌بینین زیاتر له170جار به‌چه‌ند شێوازی دارِشتنی لێك جودا باسی كردووه.\n1: بانگه‌شه بۆ هه‌رشتێك ده‌كات، كه سه‌ربكێشێت بۆ واز هێنان له تاوان و خۆ به دوور خستن له گه‌نده‌ڵی - به هه‌موو ئه‌و مانایانه‌ی كه وشه‌ی گه‌نده‌ڵی ده‌یگرێته‌وه - .\n2: له‌لایه‌كی دیكه‌وه بانگه‌شه‌یه، بۆ ئه‌نجامدانی كرداری په‌رستش ئامێز و له دووی رێبازی رِاست چوون، كه ئه‌وه‌یش ئه‌و په‌رِی چاكسازییه.\nكه‌وابوو، وه‌ك زمانه‌وان و شاره‌زایانی زمانی عه‌ره‌بی، كه قورِئانی پێ هاتۆته خواره‌وه ده‌یڵێن:\n(ئیسلاَح)چاكسازی و (سه‌لاَح)چاكه‌یه.\nبه‌رامبه‌ری چاك بوون، خراپه و گه‌نده‌ڵین و تایبه‌تن به كرده‌وه.\nله قورِئاندا، ئه‌وه‌ی به‌رامبه‌ری چاكسازییه:\nأ: به(فه‌ساد)گه‌نده‌ڵی ناوبراوه:\n(ولا تفسدوا في الأرض بعد إصلاحها)الأعراف: 56).\nواته: (خه‌ڵكینه دوای باش بوونی ئه‌م زه‌وییه، - به هۆی ناردنی په‌یامبه‌رانه‌وه(س) - هه‌رگیز ئیفساد و خراپكاری تیامه‌كه‌ن)(5).\nده‌بینین، خراپكاری دوای چاكه‌كاری به(فه‌ساد)گه‌نده‌ڵی، ناو ده‌بات.\nب: به(سه‌ییئه)خراپه ناوبراوه:\n(خلطوا عملا صالحا وأخر سيئا)التوبة: 102).\nواته: (برِێ خه‌ڵكی تریش هه‌یه ددانیان به‌گوناه و هه‌ڵه‌كانی خۆیاندا نا، كه له خه‌زای ته‌بووك - له به‌رسستی خۆیان دواكه‌وتن - پاشان ته‌وبه‌یان كرد و په‌شیمان بوونه‌وه، هه‌ندێ كار و كرده‌وه‌ی چاكیان ئه‌نجامدا و برِێكی خراپیان تێكه‌ڵ كرد، بێگومان خوا لێیان خۆش ده‌بێ و ته‌وبه‌یان لێ وه‌رده‌گرێت، به‌رِاستی خوا بۆگوناه زۆر لێ بورده‌یه، زۆریش میهره‌بانه).\nلێره‌یشدا، ده‌بینین، خراپكاری دوای چاكه‌كاری به(سه‌ییئه) خراپه، ناو ده‌بات و وه‌ك كرده‌وه باسی ده‌كات.\nخوا ده‌سته‌به‌ری چاكسازییه\nئه‌وه‌یشمان له یاد نه‌چێت، كه هۆكارێكی به گه‌وره دانانی چاكسازی، كه نیشانه‌یه‌كی گه‌وره‌ی چاكه و به‌خته‌وه‌رییه، ئه‌وه‌یه، كه خوای گه‌وره بۆخۆی ده‌سته‌به‌رێتی و وه‌ك رِێز گرتنێك له‌وكاره و به‌گه‌وره‌گرتنێكی بۆی، له‌لایه‌ن خۆیه‌وه، وه‌ك سیفه‌تێك ده‌یداته پاڵ خۆی و به‌كردارێكی خۆیی داده‌نێت، بگره هانێكی زۆری مه‌ردمگه‌ل ده‌دات بۆ ئه‌وه‌ی ببنه شایانی په‌یامه‌كه‌ی، هه‌ربۆیه‌كه چاككردنی بۆیان، به چه‌ند شێواز و جۆره، وه‌ك:\nیه‌كه‌م: یان به‌وه‌ی كه بۆخۆی مرۆڤه‌كه‌ی به چاك دروست كردووه، وه‌ك ده‌بینین خوا ده‌فه‌رموێت:\n(وأصلح بالهم)محمد: 2(.\nواته: (ئه‌وانه‌ش كه برِوایان هێنابوو، كاره چاكه‌كانیان كردبوو، برِوایان هێنا به قورِئان كه بۆ محمد(د.خ)دابه‌زێنراوه، وه ئه‌وه‌شه ئه‌و هه‌قه له‌لایه‌ن په‌روه‌ردگاریانه‌وه هاتووه و كراوه به به‌رنامه‌ی ژیانیان، خوا گوناهه‌كانیان ئه‌به‌خشێ و حاڵیان چاك ئه‌كات له دین و دنیادا).\nده‌بینین: سیفه‌تی چاككردن، ده‌بێته سیفه‌تی خوا و چاككردنه‌كه‌ی بۆ برِوادار ده‌داته پاڵ خۆی!\n2: یاخود به‌وه‌ی كه ئه‌و لایه‌نی خراپه و گه‌نده‌ڵییه‌ی تێیدایه، لێی دوور ده‌خاته‌وه و پێوه‌ی ناهێڵێ، وه‌ك ده‌بینین، خوا له باسی ئه‌و كه‌سه‌دا كه بۆخۆی و دایك و باوكی باشه و دوعایان بۆ ده‌كا و بۆ منداڵ و وه‌چه و بنه‌چه‌كانی خۆیشی ده‌پارِێته‌وه و ده‌فه‌رموێت:\n(وأصلح لي ذريتي)الأحقاف: 15 (.\nواته: (نه‌وه و منداڵه‌كانیشم بۆ ێاڵح و چاك بكه).\nلێره‌دا چاككردن، دوای بوونی خراپه‌یه و داوای نه‌هێشتنی ئه‌وخووه‌یه تێیاندا.\n3: هه‌ندێك جاریش حوكمی ئه‌وه‌ی ده‌دات به‌سه‌ردا و به‌وه پێیدا ده‌ڵێت، كه چاك بووه، وه‌ك ده‌فه‌رموێت:\n(يصلح لكم أعمالكم)الأحزاب:71).\nواته: (ئه‌وسا خوا كاره‌كانتان بۆرِاست دێنێ و هیدایه‌تتان ده‌كا بۆئه‌نجامدانی كاری چاك). یان وه‌ك ده‌فه‌رموێت:\n(إن الله لا يصلح عمل المفسدين)يونس: 81).\nواته: (هه‌رگیز خوا كار و كرده‌وه‌ی خراپه‌كاران راست ناهێنێ به ئه‌نجامی ناگه‌یه‌نێ).\nلێره‌وه بۆمان به‌دیارده‌كه‌وێت كه تا چه‌ندێك له نێوان چاكسازی و چاكه‌دا، ئاوێته بوون هه‌یه، كه قورِئان به هه‌ردووكیاندا ده‌ڵێت و به باشه باسیان لێ ده‌كات، به‌شێوه‌یه‌ك كه لێك جودا نابنه‌وه، چونكه چاكه له پێشدا خوو و رِه‌وشتی نێو ناخ و رِه‌وشتی تاكه، پاشان بۆچاكسازی ده‌چێت، كه هه‌ردووكیان له تاكدا جێ به‌جێ بوون، ئه‌وكات، كرده‌وه به‌رزی و رِه‌وشت جوانی، له ئاكار و گفتاره‌كاندا به‌رجه‌سته ده‌بن.\nئه‌وه‌نده‌یش هه‌یه له ده‌سته‌واژه‌ی چاكسازیدا مانایه‌كی زێده‌یش هه‌یه، له چاكه گه‌وره‌تر، ئه‌ویش ئه‌وه‌یه: كه چاكسازی وێرِای چاك بوونی تاكه‌كه، چاككردنی خه‌ڵكانی دیكه‌یشه، به پێچه‌وانه‌ی چاكه‌وه، كه مه‌رج نیییه ئه‌و كه‌سه‌ی بۆخۆی چاك بێت، چاك سازیش بێت!\nگه‌رچی هه‌رخودی چاك بوونیش كه‌م نییه، چونكه ئه‌ویش كه چاكه، به‌شێوه‌یه‌ك له شێوه‌كان، چاكسازه.\nچاكه‌كاران، خۆیان دروست ده‌كه‌ن و چاكسازی كاران، خه‌ڵكی داده‌رِێژن و دروست ده‌كه‌ن!\nده‌بینین: خوای گه‌وره له میانه‌ی نازكردنیدا به‌سه‌ر پیاوچاكان، باس له‌وه‌ده‌كات، كه ئاكار و كرده‌وه‌كانیانی به باش گێرِاوه و یارمه‌تی داون بۆ ئه‌نجامدانی كاری چاكه و ده‌فه‌رموێت:\n(يا أيها الذين آمنوا اتقوا الله وقولوا قولا سديدا يصلح لكم أعمالكم ويغفر لكم ذنوبكم) الأحزاب: 71).\nواته: (ئه‌ی ئه‌وانه‌ی برِواتان هێناوه هه‌رله خوابترسن و قسه‌ی راست و رِێك و پێك بكه‌ن، ئه‌وسا خوا كاره‌كانتان بۆرِاست دێنێ و هیدایه‌تتان ده‌كا بۆ ئه‌نجامدانی كاری چاك، گوناهه‌كانیشتان بۆ ده‌پۆشێ).\n(والذين آمنوا وعملوا الصالحات وآمنوا بما نزل على محمد وهو الحق من ربهم كفر عنهم سيئاتهم وأصلح بالهم)محمد: 2).\nواته: (ئه‌وانه‌ش كه برِوایان هێنابوو، كاره چاكه‌كانیان كردبوو، برِوایان هێنا به قورِئان كه بۆمحمد(د.خ)، دابه‌زێنراوه، وه ئه‌وه‌شه ئه‌و هه‌قه له‌لایه‌ن په‌وه‌ردگاریانه‌وه هاتووه و كراوه به به‌رنامه‌ی ژیانیان، خوا گوناهه‌كانیان ئه‌به‌خشێ و حاڵیان چاك ئه‌كات له دین و دنیادا).\nله پێشه‌نگی ئه‌وكه‌سانه‌یشه‌وه كه خوا ئیسلاَحی كردوون و سه‌رقافڵه‌ی چاكان بوون، پێغه‌مبه‌ران بوون(س)\n1: وه‌ك ده‌بینین له‌مه‌رِ ئیبراهیمی خه‌لیل و خۆشه‌ویسته نزیك و تایبه‌ته‌كه‌ی خۆی(س)، ده‌فه‌رموێت:\n(ولقد اصطفيناه في الدنيا وإنه في الآخرة لمن الصالحين) البقرة: 130).\nواته: (سوێندبێ به‌خوا، ئێمه له دنیادا ئیبراهیممان هه‌ڵبژارد و پایه‌ی په‌یامبه‌رێتی و پێشه‌وایه‌تیمان پێ به‌خشی و له‌دوا رۆژیشدا وا له رِیزی چاكان و ێاڵحاندا).\n2: له باره‌ی عیسایشه‌وه(س)، ده‌فه‌رموێت:\n(ويكلم الناس في المهد وكهلا ومن الصالحين)آل عمران: 46).\nواته: (له بێشكه‌دا و به‌گه‌وره‌ییش، له‌گه‌ڵ خه‌ڵكدا قسه‌ی سه‌یر و سه‌مه‌ره ده‌كا، یه‌كێكیشه له پیاوچاكان).\n3: له باره‌ی پێغه‌مبه‌رانی دیكه‌یشه‌وه(س)ده‌فه‌رموێت:\n(وزكريا ويحيى وعيسى وإلياس كل من الصالحين)الأنعام: 85).\nواته: (زه‌كه‌ریا و یه‌حیا و عیسا و ئیلیاسیشمان شاره‌زا و رِێنمایی كرد و بوونه پێغه‌مبه‌ر(س)هه‌مووشیان له‌پیاو خاسانی خوا بوون).\n(وإسماعيل وإدريس وذا الكفل كل من الصابرين وأدخلناهم في رحمتنا إنهم من الصالحين) الأنبياء: 85-86).\nواته: (باسی ئیسماعیلی كورِی ئیبراهیم و ئیدریسی كورِی شیت و زولكفلیش بكه، هه‌ریه‌كێكیان له ده‌سته‌ی خۆرِاگران و ئارامگران بوون، به‌رامبه‌ر به به‌لاَ و تاقی كردنه‌وه‌كان، چونكه ئیسماعیل بوو، ئاماده‌یی خۆیی ده‌ربرِی بۆسه‌ربرِینه‌كه ....هه‌موویانمان به هۆی ئارامیی و ێه‌لاحه‌تیانه‌وه خسته‌ناو سۆز و میهره‌بانی خۆمانه‌وه، به‌هه‌شت و په‌یامبه‌رێتیمان پێ به‌خشین، چونكه ئه‌وان له پیاوچاكان و صالحان بوون).\n(1)برِوانه ته‌فسیری ئایه‌ته‌كانی148تا154له سورِه‌تی (ئه‌لئه‌عراف)دا، هه‌روه‌ها ئایه‌ته‌كانی83 تا98له سورِه‌تی(تاها).\n(2)برِوانه ته‌فسیری ئایه‌ته‌كانی107-110له سوره‌تی(ئه‌لته‌وبه).\n(3)برِوانه ته‌فسیری ئایه‌تی52له سورِه‌تی(ئه‌لحه‌ج).\n(4)(بۆ نووسینی ئه‌م باسی چاكسازییه، سوودێكی زۆرم كردووه له نووسێنێكی: (الشيخ عز الدين رمضان) له ژێر سه‌ردێرِی: (الإصلاح في القرآن(مفهومه وميادينه ومسالكه)، كه له ماڵپه‌رِی: (منتديات الكلمة الطيبة)دا بلاَوكراوه‌ته‌وه).\n(5)(بۆ لێكدانه‌وه‌ی مانای ئایه‌ته‌كانی باسه‌كه، گه‌رِاومه‌ته‌وه بۆ (ته‌فسیری رِامان له مانا و مه‌به‌ستی قورئان)ـه كه‌ی هاورِێ و خۆشه‌ویستم جه‌نابی مامۆستا ئه‌حمه‌دی كاكه مه‌حموود(ر)، وه‌ك وه‌فایه‌ك بۆی و زیاتر بیرهێنانه‌وه و ناساندنی ته‌فسیره‌كه‌ی به خوێنه‌ری به‌رِێز).(خه‌باتی ژماره3716هه‌ینی4/3/2011لاپه‌رِه11).\nژماره‌ی سه‌ردان : 5464531


ڕازێكی ده‌روون: جه‌لالی میرزا كه‌ریم – Denegkan\nbyسه‌باح\tMarch 26, 2012\tئەدەب\nئه‌دیب له جه‌وهه‌ری خۆیدا بۆ مرۆڤ و ئه‌و به‌شه‌ی سروشت ده‌نووسێت، كه سیما و خه‌سڵه‌تی مرۆڤیان وه‌رگرتووه، یان له سیما و خه‌سڵه‌تی مرۆڤدا بوونی خۆی ده‌دۆزێته‌وه و دادیده‌ڕێژێت. به‌و شێوه‌یه ئه‌ده‌ب مرۆڤ ده‌خاته چه‌قی گه‌ردوون و زه‌مینێكی تاك و شایانی بۆ ته‌رخان ده‌كات. ئه‌و دێره تیژانه‌ی له ناو شیعره‌كانی جه‌لالی میرزا كه‌ریمدا ده‌رده‌كه‌ون و وننابن، ئه‌وه داڕمانی به‌ها و ناكۆكی و پێوه‌ندییه هاوسۆزه‌كانن، له بارێكی دیاریكراودا ده‌رده‌كه‌ون و هاوسه‌نگی هێما و هێما پێكراوێك به ته‌واوكردنی یه‌كتری ده‌ده‌ن. زۆر له‌سه‌ر ڕسته‌ی سه‌ره‌تا و كۆتایی ڕاده‌مێنێ، وه‌ك بڵێی سه‌ره‌تا و كۆتایی بكاته ناوه‌ند و نوخته‌ی بینینی دۆخگۆڕین. گرژیی له نێوان دێره‌كانی سه‌ره‌تا و كۆتاییشدا وه‌ك هونه‌رێك ده‌مێنێته‌وه و مه‌ودایه‌ك وه‌رده‌گرێت. سه‌ره‌تا و كۆتاییی ده‌بێته به‌شێك له بنیادی پێكهاته‌ی واقیعی شیعره‌كه و ده‌خرێته‌ڕوو، ئاڵوگۆڕێكی بنه‌ڕه‌تی له‌ودا پێكهێناوه. ده‌كرێت ئه‌م تین و تاوه‌ی سه‌ره‌تا و كۆتاییه وه‌ربگرین و بڵێین جۆرێكی زۆر تایبه‌ته بۆ دامه‌زراندنی پێوه‌ندییه‌ك. ئه‌م پێوه‌ندییه سه‌ر به‌ده‌قێكی ده‌ستنیشانكراوه و هه‌وڵی دووباره ڕێكخستنه‌وه‌ی ڕه‌وت و مانای ناو ده‌ق ده‌دات.خۆی شێواز و فۆرمێكی په‌ره‌پێدراوی كولتووری خۆماڵییه. نموونه، به‌یتی كوردی وه‌ك هه‌ستی ڕاسته‌قینه‌ی خۆی زۆر له سه‌ره‌تا و كۆتاییدا ڕاده‌مێنێ. كه‌واته ئه‌م شێواز و فۆرمه پرسیارێكه له باره‌ی ئاكامی به‌رده‌وامبوونی كولتووره‌وه. ده‌توانین ئه‌و شێواز و فۆرمه به حه‌قیقه‌تێكی نوێبه‌خشی بزانین، چونكه سه‌ره‌تا و له پێشتردا بووه‌ته هۆی به‌دیهێنانی پێویستییه‌كانی نوێبه‌خشی. هه‌موو ئه‌دیبێكی نوێبه‌خش خاوه‌نی هه‌قیقه‌تی باڵای خۆیه‌تی. ئه‌م هه‌قیقه‌ته‌ش ته‌نیا شێواز و فۆرمی نووسینه‌كه‌یه‌تی. له‌م جۆره نووسینه‌دا ئه‌ده‌ب زۆر له ڕۆژانه‌ی واقیع دوور ناكه‌وێته‌وه و هه‌موو شتێك پێكده‌هێنێ. وردبوونه‌وه له ورده‌كارییه‌كانی ژیانی رۆژانه، كه ئێستێتیكایه‌كی بیندراوی به شێوه‌ی جووڵاو تێدا پێشكێش و په‌خشكراوه یه‌كێكه له كانگاكانی به‌هره وه‌رگرتن و ختووكه‌دانی ناخ بۆ دۆخی شیعریی، دۆخی شیعریی جیهان و جه‌وهه‌ری مرۆڤه. زمان لای وه‌ك موگناتیس وایه ئامانجی ده‌ربڕین و كه‌ره‌سته‌كانی داهێنان له بیركردنه‌وه‌ی داهێنه‌ر دێنێته ده‌ره‌وه بۆ جووڵاندن و خۆده‌ربڕین. پێوه‌ندیی نێوان وێنه‌ی هه‌ستی و وێنه‌ی زه‌ینی به‌ره‌و هه‌ڵوه‌شانه‌وه ده‌با و وێنه‌ی ویستی كۆمه‌ڵگای كوردی ده‌كێشێ، كه ویستێكی كۆ واتایه و به دوای داگیرسانی هێڵێكی سه‌وز سه‌رگه‌ردان و ماندووه، كه وه‌رچه‌رخان و گۆڕانێك دروست بكات، شیعر ده‌كاته جێگره‌وه و جێگره‌وه‌ش ده‌كاته شیعر و خۆی تێدا دووباره‌ده‌كاته‌وه، وه‌ك چالاكییه‌كی بیندراویش به‌شداربوونی كارای خۆی له ناو پێشان ده‌دات و پێكهاته وه‌رده‌گرێت . ئه‌گه‌رچی ئه‌و بۆچوون و پێودانگ و جێگۆڕكێكردنه جۆره ڕایه‌ڵێكی هه‌ڵخه‌ڵه‌تێنه‌ری شیعری بێگه‌رده. بۆ به‌رهه‌مهێنانی شیعری بێگه‌رد، هه‌زار ڕێگا هه‌یه بۆ خۆده‌ربڕین و خۆهێنانه سه‌ر دۆخی داهێنان و ده‌ست له دڵی شته‌كان دان و ڕۆچوون به‌ناو سه‌رزه‌مینی شیعردا.\nشیعری “ڕازێكی ده‌روون”ی جه‌لالی میرزا كه‌ریم، گۆڤاری تووتن، ژماره “4”ی ئایاری 1970، به‌غدا. ل: 61. به شێوه‌یه‌كی پڕشنگدارانه ده‌ربڕین له هه‌ڵبه‌ز و دابه‌زی رۆحێكی پڕ گومان و په‌رێشان ده‌كات. زیادی و كه‌می له ده‌قه‌كه‌دا فڕێداوه و كاكڵه‌ی هێشتووه‌ته‌وه، واتا جومگه سه‌ره‌كی و پێویستییه‌كان. خاوه‌نی ئه‌زموونێكی تێڕامان و لێخوردبوونه‌وه‌یه له ژیانێكی جه‌نجاڵدا، ئه‌زموونی رۆح رایه‌ڵ و هه‌ستێكی ره‌سه‌نه له ئاماده‌بوون له بووندا، بوونێكی پڕ گومان و په‌رێشان. ئه‌م شیعره تایبه‌تێكه له ڕووخساره كاریگه‌ره‌كان و ئه‌و شته ده‌رده‌بڕێ, كه شاعیر له رۆحیدا، یان له شوێنێكی نزیك رۆحییه‌وه به دوای سه‌رهه‌ڵدانیدا عه‌وداڵه و سه‌رسام و چاوه‌ڕوان له پێشوازیدا وه‌ستاوه.\nوێنه به هێزێكی جۆراوجۆری، ویستی و نه‌ستییه‌وه خۆی زاڵده‌كات و خه‌یاڵ زاخ ده‌دا، هه‌ستیارییه‌كی په‌نهان له وێنه‌كان په‌خشده‌بن، به هۆی زاوزێكردنی یه‌ك به دوای یه‌كی وێنه‌كان ده‌توانین ده‌ست له هه‌ستیارییه‌كان بده‌ین و فه‌زای چوار ده‌وری ویستی و نه‌ستی وێنه‌كان ببینین. به‌مجۆره كه‌سایه‌تییه‌كی پڕ گومان و په‌رێشان له ململانێ له‌گه‌ڵ خۆیدایه و دووچاری خۆخواردنه‌وه‌ی به‌رده‌وامی ده‌كات. ئه‌نجام له‌ناو گومان دێته‌ده‌رێ و گومانه‌كه خاوده‌كاته‌وه، به ده‌سته‌واژه‌ی “بڵنده جێت”، یان “تێئه‌گه‌یت كێیت” خۆی به‌خته‌وه‌رو خۆشحاڵ ده‌كات و پیرۆزییه‌ك به خۆی ده‌دات، خودی پیرۆزییه‌كه‌ش له ڕه‌وتی ده‌قه‌كه‌دا ده‌رده‌كه‌وێت و وننابێت. تێیدا هه‌قیقه‌تی ڕۆحی خۆی به‌رجه‌سته‌ده‌كات وئه‌وپه‌ڕی بوونی خۆی ده‌سه‌لمێنێت. له‌گه‌ڵ ئه‌م به‌رجه‌سته‌كردنه‌شدا بۆ سازدانی جیهانی ئه‌ده‌بی. سروشت هاوتای مرۆڤه، سروشت وه‌ك بابه‌ت له ئه‌زموونی ئه‌م شاره‌دا كه‌م مامه‌ڵه‌ی له‌گه‌ڵ كراوه، یان لابه‌لا هاتووه‌ته ناو ده‌قو په‌یوه‌ستێكی قووڵ و قووڵبوونه‌وه‌ی نییه.\nگوێ شلی ئه‌و وتانه‌م له شه‌وه‌زه‌نگا\nچرپه‌یانه له خامۆشیی تاری سنگا\nئه‌و سكاڵا تاڵه‌ی هه‌رده‌م\nهه‌ڵئه‌ڕێژێ زووخاوی خه‌م\nئه‌و پرسیاره بێ وه‌ڵامه‌ی ڕێی پێنابه‌م\nنه تێی ئه‌گه‌م\nنه ئه‌شتوانم لێی هه‌ڵبێم و خۆم ده‌ربازكه‌م\nچیم له بوونما ئاخۆ ده‌سكه‌وت\nیان هێنمی گیانی نه‌سره‌وت\nشادمانی یان خه‌می دڕ\nدنیا و ته‌مه‌نی له‌مه‌ودوام\nپڕ جریوه‌ی ئه‌ستێره‌بێ\nئاسمانه‌كه‌ی دوێنێی بڕوام\nئه‌ی خۆم كێبم\nبه‌زه‌یی بم یان شه‌ڕخواهی\nخۆشه‌ویستی یان ڕقاوی\nته‌زوویه‌كیش به‌گیانما دێت\nفرمێسك و بزه‌ی لێئه‌تكێت\nدێته گڕ و كفت و هه‌ڵچوون\nئه‌خه‌مه به‌رچاوی وێڵم\nتیایا دڕكی ئاگراوی\nپڕ له چزه‌ی ژین ئه‌شێلم\nله بزه‌ی یادی جارانما\nله شاڵاوی بیر سووتانما\nله ناخێكی به داخه‌وه\nڕوخساری خۆم به‌دی ئه‌كه‌م\nرووم تێ ئه‌كا\nڕووی تێ ئه‌كه‌م\nله‌من یه‌ك و له‌و به‌سه‌دان\nجا له ڕوخسارم تێ ئه‌كه‌م\nبۆ وته‌یه‌ك گوێ شل ئه‌كه‌م\nله قووڵایی دڵمه‌وه دێت\nئه‌نه‌ڕێنێت و پێم ئه‌ڵێت\nچه‌ند به‌ژان بێ ژینی دوێنێت\nئه‌مڕۆ ئازاد ملی ڕێگات\nبگره به‌ره‌و دنیای هیوات\nئه‌وسا هه‌ر وێنه‌ی ڕووی دوێنێت\nهه‌زار و یه‌ك ڕه‌نگ ئه‌نوێنێت\nباخی وشكی زه‌ردی سیس بوو\nبه ده‌ریای گوڵا ئه‌نه‌خشێنێ\nبه هه‌زاران وته‌ی نووستوو\nله خه‌وی قورس هه‌ڵئه‌سێنێ\nپه‌ڵه هه‌وری ڕه‌شی سنگت\nدێته ڕه‌وینه‌وه و نه‌مان\nلێڵی گۆمی خولیای مه‌نگت\nڕوون ئه‌بێته‌وه گه‌ش و جوان\nبه‌ره‌و كوێیه هه‌نگاوی ڕێت\nشوباتی 1970 به‌غدا\nPrevious ته نیایی …..سروشت نه‌وزاد\nNext کوێخاکان …. هاوکار که‌ریم


کچانی پێشمەرگەی سلێمانی ٧ ساڵە نوێنەری عێراقن\n2021/11/18 120 جار بینراوە\nتیپی تۆپی سەرمێزی کچانی یانەی پێشمەرگە، ماوەی حەوت ساڵە پلەی یەکەمی تیپەکانی تۆپی سەرمێزی کوردستانن، لەگەڵ ئەوەشدا نوێنەرایەتی عێراق دەکەن بۆ پاڵەوانیەتیە نێودەوڵەتیەکان.\nحەوت ساڵ لەپێشەنگی ریزبەندیدا\nلە ساڵی (٢٠١٥)ەوە دەستیان بەیاریکردوە، رۆژانە ٤ کاتژمێر راهێنان دەکەن، ماوەی ئەم ۷ ساڵەدا ریزبەنی پێشەوەی عێراق چۆڵ ناکەن، لەسەر ئاستی یانەکانی عێراق دا دو جار یەکەم بون و پێنج جار دوەم بون.\nبەڵێن حەیدەر، راهێنەری تیپی تۆپی سەرمێزی یانەی پێشمەرگە، بۆ نەوژین وتی: کچانی پێشمەرگە هەمیشە خێزانێکی بە ئەمەکی وەرزشین پێشمەرگە ئاسا فێردەکرێن کە بجەنگین بۆ هەمو نازوێکی جوان کە شایەنی یانەکەمان و سلێمانی و کوردستان بێت.\nماوەی ٧ ساڵە یەکەمی کوردستانن لە ئاستی پێشکەوتوانا بەمەش سەرجەم ئەم ساڵانە نوێنەری کوردستان بون لە پاڵەوانێتی یانەکانی عێراق و عەربیەکاندا.\nکچانی تیپەکە دایک و باوکیان بون بە هاندەریان\nجگە لەپاڵپشت ،دایک و باوکی مینا هاندەری سەرسەختی ئەون لە یاریەکداندا، بەمەش مینا هەر لە دەستپێکی ساڵی یەکەمی دەرکەوتنی مەدالیای نێودەوڵەتی بەدەست دەهێنیت .\nمینا حەسەن عومەر لەدایکبوی(٢٧/٧/١٩٩٧) و ساڵی (٢٠١٣)دەستی بەیاری تۆپی سەرمێز کردوە، ئەو لە ساڵی یەکەمی بەشداری لە خولی راهێنان لە وڵاتی چاینا دەکات بۆ خۆ ئامادەکردن بۆ پاڵاوانێتی وڵاتانی عەرەبی مینا، دەڵێت: "توانیم وەک پاڵاوتەی عێراق پلەی سێهەمم بەدەست بهێنم کەمەدالیایی برۆنزی پاڵەوانێتیەکەبو بەشێوەی تایم بۆ تازەپێگەشتوان "\nهەندێک لە کچانی یاریکەری تیپەکە خێزان و مامۆستاکانیان هاندەریان بون بۆ بون بە یاریزان بە شێوەی خواست ئەم یاریەیەکان هەڵنەبژاردوە، بەڵام کاتێک هاتونەتە ناو یاریەکەوە بەشێوەیەک هۆگری بون کە نمونەی ئەوین هەیە کە زیاتر لە (١٠)ساڵە لە یاریەکە بەردەوامە.\nئەوین علی، تەمەن (٢٢) ساڵ، دانیشتوی شاری سلێمانی ئەو بۆ نەوژین وتی: لە ساڵی (٢٠٠٨)دەستم بەیاریکردن کردوە ئەوەش پاش پشتیوانیکردنم لەلایەن مامۆستا ئاڵا عوسمان و دایكم كە حەزێکی زۆری بۆ وەرزش ھەیە، ھەڵبژاردنی یاری تۆپی سەر مێز بۆ من بە سوتفە بو، بەڵام دوای ماویەک بو بە یارییەکی زۆر تایبەت لام بۆیە بە خۆشحاڵییەوە ١٣ ساڵە بەردەوامم.\nهەروەک ئەوین، دەیەوێت رێنیشاندەری کچانی کوردبێت بۆ چونە ناو دونیایی وەرزش و دەڵێت: ھیوام وایە بتوانم ھاندەری کچی کوردبم کە بەرەو دنیای وەرزش بێن.\nبۆ بەروپێشبردنی ئاستی تیپە وەرزشیەکانی کچان راهێنەرەکەی پێشمەرگەی سلێمانی وتی: دەبێت پاڵەوانێتی لە کوردستان و عێراق زیاتر بکرێت، حکومەت لە رابردو هاوکاری وەرزشبو، بەڵام لە ئێستادا زۆر پشتگوێخراوە.\nتیپی کچانی پێشمەرگەی سلێمانی بەردەوامن لە را‌هێنانەکانیان و دەیانەوێت لە نێونەرایەتی کردنی عێراق بمێننەوە بۆ ساڵی هەشتەم.\nبە وێنە تیپی تۆپی سەرمێزی کچانی یانەی پێشمەرگە\nژمارەی سەردان 314,343 ژمارەی میوان 29


سەرۆکی ھێزی دادەڤانیی ئێران : ھۆزەکانی ئێران خاوەنی مافی شارومەندایەتین - SAHAR KURDISH (Sorani)\nAug 15, 2019 18:51 Asia/Tehran\nسەرۆکی ھێزی دادەڤانیی ئێران ڕۆژی پێنج شەممە لە نێو ئاپۆڕەی خەڵک و بلیمەتان و لەخۆبردووانی پارێزگای کوردستان وتی: پرسی مافی شارومەندایەتی مافێکە کە خودا بە ھەموو شارومەندانی داوەو تەواوی ھۆزەکان لەوانە کورد و تورک و لوڕو بەلوچ و فارس لەم لوتفەی پەروەردگار بەھرەمەندن.\nئایەتوڵڵا سەیید ئیبراھیم ڕەییسی سەرۆکی ھێزی دادەڤانیی ئێران وێڕای پێداگرتن لە سەر پێویستیی بەرنگار بوونەوەی قاچاخی کاڵاو شت و مەک و دراڤ وتی: ئەمە بە واتای بەرنگار بوونەوەی کۆڵبەری نییە، بەڵکو بەرەوڕوو بوونەوە لەگەڵ چەشنی قاچاخی گەڵاڵە بۆ کراوی کاڵاو دراڤەو لە لایەکی دیکەشەوە کۆڵبەری دەبێ بە پێی بەرنامەی جۆربەجۆر ڕێکخستنی بۆ بکرێت.\nئایەتوڵڵا سەیید ئیبراھیم ڕەییسی سەرۆکی ھێزی دادەڤانیی ئێران وتیشی: یەکگرتن بابەتێکی ھەرە گرینگە لە ناوچەی کوردستان کە خوداوەندی مەزن بە ھۆی وەدمی پیرۆزی ئیمامی کۆچکردوومان و ڕێبەری مەزنی شۆڕشی ئیسلامی کردوویەتی بە خەڵاتی خەڵکی ئەم ناوچەیە و ھەر لە بەر پارێزرانی ئەم یەکگرتنەشە کە خەڵک قەت ناکەونە ژێر کاریگەریی چەواشەکارییەکانی دوژمنەوە.\nبەڕێزی وێڕای یاد کردنی شەھید مامۆستا موحەممەد شێخولئیسلامی مامۆستای ئایینیی ناوداری کورد وتیشی: ناسیاری پەیدا کردنی ھەرچی زیاتر لەگەڵ تەڵەکەی دوژمن و کلتوورو بنەما ئایینییەکان و شێوازی بیرکردنەوەی تەکفیری و لادەرانە گەلێک گرینگە کە بەختەوەرانە جەماوەری کورد لە مێژە ناسیارییان لە بارەی ئەم بابەتانەوە ھەیە.\nئایەتوڵڵا سەیید ئیبراھیم ڕەییسی سەرۆکی ھێزی دادەڤانیی ئێران وتیشی: پارێزگای فەرھەنگی و ڕۆشنبیری ناوێک بوو کە کوردستان لە لایەن ڕێبەری مەزنی شۆڕشی ئیسلامییەوە پێی ڕازێندرایەوەو ھێماکەشی لە ھونەر، ھەڵبەست ، پەخشان ، خۆڕاگریی و ڕاوەستان لە بەرامبەر دوژمن ڕەنگی داوەتەوەو بووەتە ترۆپکی تایبەتمەندییەکانی خەڵکی ئەم پارێزگایە.\nناوبراو پێشی داگرت: دەبێ ستایشی خەباتی لەخۆبردووان و جەنگاوەران و تەواوی ئەو کەسانە بکرێت کە لە بست بە بستی کوردستاندا بوون بە سەرچاوەی گەلێک ڕاژەکاری و خزمەتگوزاری.\nئایەتوڵڵا سەیید ئیبراھیم ڕەییسی سەرۆکی ھێزی دادەڤانیی ئێران لە بارەی بارستاییەکانی پارێزگای کوردستانیش وتی: خوداوەند لەم مەڵبەندەدا پاشەکەوتی زۆری داناوە لەوانە کانزاو کەش و ھەوای دڵڕفێن و ھێزی مرۆڤیی لێوەشاوەو کارامەو بەم پێیە دەبێ ئابوورییەکەشی بە جۆرێک چالاک کەین و بیبووژێنینەوە کە نەک ھەر بێکاریی لاوەکانی بە خۆیەوە نەبینێت، بەڵکو بەستێن بۆ ئیش و کاری ھێزە مرۆڤییەکانی ناوچەکانی دیکەش خۆش کات.\nئایەتوڵڵا سەیید ئیبراھیم ڕەییسی سەرۆکی ھێزی دادەڤانیی ئێران ئەمڕۆ پێنج شەممە سەردانی پارێزگای کوردستانی کردووە.


باڵوێزخانه‌ی ئه‌مریكا له عێراق راگه‌یه‌نراوێكی له‌سه‌ر سه‌ركوتكردنی خۆپیشانده‌ران بڵاوكرده‌وه\nباڵوێزخانه‌ی ئه‌مریكا له به‌غدا راگه‌یه‌نراوێكی له‌سه‌ر دۆخی پارێزگاكانی عێراق‌و سه‌ركوتكردنی خۆپیشانده‌ران بڵاوكرده‌وه‌و رایگه‌یاندووه، پێویستە لەسەر حکومەت و هێزە سیاسییەکانی عێراق وەڵامی داوای خۆپیشاندەران بدەنەوە و چاکسازیی بکەن، راشیگه‌یاندووه، بەسەرکوتکردنی ئیرادەی گەلەکەی، حکومەتی عێراق هیچ داهاتوویکی نابێت.\nهاوكات باڵوێزخانه‌ی ئه‌مریكا رایگه‌یاندووه، بەردەوامدەبین لەسەر پشتیوانی عێراقێکی سەقامگیر و پێشکەوتوو کە بتوانێت دژ بە هەموو گروپە توندڕەوەکان، پارێزگاری لە گەلەکەی خۆی بکات .\nئه‌مریكا داوای له حكومه‌تی عێراق كردووه چاكسازی ئه‌نجامبدات و وتوویه‌تی، پێویستە لەسەر حکومەت و هێزە سیاسییەکانی عێراق وەڵامی داوای خۆپیشاندەران بدەنەوە و چاکسازیی بکەن و بەسەرکوتکردنی ئیرادەی گەلەکەی، حکومەتی عێراق هیچ داهاتوویکی نابێت .\nئه‌مریكا جه‌ختیشیكردوه‌ته‌وه، دەبێ عێراقییەکان سەبارەت بە بڕیاردان لە ئایندەی وڵاتەکەیان، ئازاد بن.


ھەفتەی داھاتوو شاندێكی حکوومەتی ھەرێم سه‌ردانی به‌غدا ده‌كات\nگوته‌بێژی حكوومه‌تی هه‌رێمی كوردستان، جووتیار عادل: ''نزیكه‌ی ٨٠ ملیار دۆلار قەرزی پێشمەرگەیە كه دەبێت حکوومەتی عێراق بۆ هه‌رێمی کوردستانی بنێرێت، و ئه‌مه دەبێتە کارتی گفتوگۆی نێوانمان لەگەڵ حکوومەتی عێراق''.\nئه‌مڕۆ ئه‌نجوومه‌نی وه‌زیرانی هه‌رێمی كوردستان كۆبوویه‌وه و دوای کۆبوونەوەكه‌ش، گوته‌بێژی حكوومه‌تی هه‌رێم، جووتیار عادل، له كۆنگره‌یه‌كی رۆژنامه‌وانییدا تیشكی خسته سه‌ر ناوه‌رۆكی كۆبوونه‌وه‌كه و ئاشكراشیكرد، هه‌فته‌ی داهاتوو شاندێكی حكوومه‌تی هه‌رێمی كوردستان سه‌ردانی به‌غدا ده‌كات و له‌گه‌ڵ به‌رپرسانی حكوومه‌تی ناوه‌ند كۆده‌بێته‌وه.\nله كۆنگره رۆژنامه‌وانییه‌كه‌دا، جووتیار عادل رایگه‌یاند: ''لە کۆبوونەوەكه‌ی ئەمرۆدا چەند تەوەرێک گفتوگۆی له‌سه‌رکرا، چونكه هه‌فته‌ی رابردوو، له‌میانی گفتوگۆمان له‌گه‌ڵ فراكسیۆنه كوردستانییه‌كان له ئه‌نجوومه‌نی نوێنه‌رانی عێراق، داواکرا ھەموو بەیەکەوە کاربکەین، و چەند لیژنەیک پێکبێت و گفتوگۆ لەگەڵ عیراق بەردەوام بێت، ھەروەھا داواكرا لەسەر بودجە و دۆسیەی نەوتیش گفتوگۆ بكرێت''.\nجووتیار عادل ئاماژه‌ی به‌وه‌شكرد له كۆبوونه‌وه‌كه‌ی ئه‌مڕۆدا گفتوگۆ لەسەر بابه‌تی سەرژمێریی کراوه و رایگه‌یاند: ''لیژنەیەک پێکھاتووه بۆ ئەوەی هه‌ڵسه‌نگاندن بۆ بابەتی سەرژمێریی بكات، ھەڵوێستی حکوومەتی ھەرێم ئەوەیە کە دەیەوێت ماددەی ١٤٠ جێبەجێ بکرێـت، ھەرێمی کوردستان نیازی رێككه‌وتنی لەگەڵ حکوومەتی عیراق هه‌یه. ئەو بابەتە لەکاتی ئێستادا بە بۆچوونی ئێمە رەتدەکرێتەوە چونکە دوای رووداوەکانی ١٦ی ئۆکتۆبەر رەوشی دیمۆگرافی ناوچە کوردستانییه‌كانی ده‌ره‌وه‌ی ئیداره‌ی هه‌رێم گۆڕدراوه، بۆیە ئێستا لیژنە پێکھاتووە له وەزیری پلاندانانی ھەرێم و وەزیری ھەرێم بۆ کاروباری نێوان ھەولێر و بەغدا''.\nسه‌باره‌ت به ته‌وه‌ره‌كانی دیكه‌ی كۆبوونه‌وه‌كه‌ش گوتی: ''بابەتی پێویستییەکانی وەزارەتی پەروەردە تاوتوێکران. وەزیری پەروەردە بە وردیی راپۆرتی پێشکەشكرد، چەند بریارێکیش درا وەک نۆژەنکردنەوەی قوتابخانە و دابینکردنی پێویستی قوتابیان و مامۆستایان. ھەروەھا چەند بڕیارێک بۆ وەزارەتی خوێندنی باڵاش دەرچوون کە ھەمووی پەیوەستە بە بابەتی بودجەوە''.\nگوته‌بێژی حكوومه‌تی هه‌رێمی كوردستان راشیگه‌یاند: ''لە کۆبوونەوەکەدا بریاردرا لەسەر دابەشکردنی نەوتی سپی بۆ ھاووڵاتییان کە بڕه‌كه‌ی بریتییه له ٢٥٩ ملیۆن لیتر''.\nجه‌ختی له‌وه‌شكرده‌وه هەفتەی داھاتووش لیژنەی وەزارەتی دارایی سەردانی بەغدا دەکات و حکوومەتی ھەرێم تێبینییەکانی لەبارەی بودجە دەداتە حكوومه‌تی ناوه‌ند.\nبه‌پێی گوته‌ی جووتیار عادل له كۆبوونه‌وه‌كه‌دا بابه‌تی باج گفتوگۆی لەسەر کراوه، له‌وچوارچێوه‌یه‌شدا حکوومەتی ھەرێمی کوردستان پێداچوونەوە بە سیسته‌می باجدا دەکات، کۆمەڵک بەند و ماددەی یاسای باج دەگۆڕێت و کێشەکانی په‌یوه‌ست به‌م بابه‌ته چارەسەر دەکرێت.\nلەبارەی قەرزەکان له پشكی ھەرێمی كوردستان له‌لای حکوومەتی عیراق، گوتەبێژی حکوومەتی ھەرێمی كوردستان رایگه‌یاند:\n''ئێمە ھەڵسەنگاندنمان کردووە بۆ ئەو شایستە داراییەی کە قەرزە، بریتییه له نزیكه‌ی ٨٠ ملیار دۆلار، كه قەرزی پێشمەرگەیە، دەبێت حکوومەتی عێراق بۆ هه‌رێمی کوردستانی بنێرێت، و ئه‌مه‌ش دەبێتە کارتی گفتوگۆی نێوانمان لەگەڵ حکوومەتی عێراق. ئێستا زۆر دەنگ ھەیە لەناوەوه و دەرەوەی پەرلەمان بۆ ئەوەی کە بودجە بەشێوازێکی دیکە دابڕێژرێتەوە. ئێمە بە یاسا کارپێکراوەکانی کوردستان و عێراق گفتوگۆ دەکەین. ئەوەشی پەیوەستە بە رادەستکردنی نەوت ئێمە وەک بڕە نەوت نایکەین، به‌ڵكو وەک بڕە پارە دەیکەین. ئەو گفتوگۆیانەی لەبارەی داراییە دەبێت یەکلاییبکرێتەوە. ئەوە مافی خەڵکی کوردستانە، و شتێکی سادە نییە. له‌كۆی ١٢ ترلیۆن تەنھا چوار تریلیۆنمان بۆ ده‌نێردرێت''.\nجووتیار عادل سه‌باره‌ت به هه‌ڵبژاردنی ئه‌نجوومه‌نی پارێزگاكان دوا و رایگه‌یاند: ''ئێمە لەگه‌ڵ ئەوەنین ھەڵبژاردن بكرێت لەو ناوچانەی ده‌كه‌وێته سنووری ناوچه كوردستانییه‌كانی ده‌ره‌وه‌ی ئیداره‌ی هه‌رێم، چونكه گۆڕانكارییان به‌سه‌ردا هاتووه''.\nگوته‌بێژی حكوومه‌تی هه‌رێمی كوردستان له‌باره‌ی پاشه‌كه‌وتی مووچه‌شه‌وه رایگه‌یاند: ''لەگەڵ بەغدا لەگفتوگۆداین چونکە نزیکەی هه‌شت ملیار دۆلار پاشه‌كه‌وتی مووچه‌ی مووچه‌خۆرانی هه‌رێم له‌لایه‌ن به‌غداوه بڕدراوه''.\nپه‌یوه‌ندییه‌كانی هه‌ولێر و به‌غدا حكوومه‌تی هه‌رێم قه‌رزی هه‌رێمی كوردستان


فەرهەنگ و مێژووی کاوە – ئاوڕدانەوەیێک لە مێژوو و فەرهەنگی نەتەوەی کورد\nشایی‌چی! شانازیی چی! ئەوڕۆ بەنێو نووسراوە کۆنەکانمدا دەگەڕام، نووسینێکی خۆمم دۆزییەوە کە ئی ڕێکەوتی 13/3/2010 بوو. ئەونووسینەم سەرەڕای تێپەڕبوونی زیاتر لە ١١ساڵی ڕەبەق، سەرەڕای هێندێک گۆڕانکاریی بچووک هێشتاش لەجێی خۆیدایە، بۆیە بەجێیە دیسان بخرێتەوە بەر سەرنجی ئێوەی خۆشەویست: پارچه‌یه‌کی بچووکی کوردستان پاش ساڵانی دوورودرێژی […]\nبرادەرێکی دڵسۆزم ئەو بابەتەی بۆ ناردم، کە هاوڕێ و هاوبیر برادەری قەڵەم بەدەستم کاک ئەحمەدی کاکەمەمی ماوەیەکی کورت پێش کۆچی دوایی، نووسیبووی و لەسەر فەرهەنگی فارسی بەکوردیی کاوە لە ماڵپەڕی (https://www.pmnews.se/?p=50073 ) بڵاوکراوەتەوە. یادی بەخێر و ڕوحی شادبێ. بەداخەوە تا دوای لەدەستدانی کاک ئەحمەدی ڕەوانشاد، چاوم بەونووسراوە نەکەوتبوو، تا سپاسی […]\nوەڵامی هێندێک ئارتیکڵی بەلاڕێدابەر و مەبەستدار لەسەرکورد، بەتایبەتی ئەوانەی بە بابەتی ژێنێتیک کێشەی نەتەوەیی کورد دەشێوێنن. “دوکتۆر سپایزێر” له لاپه‌ڕه‌ی ١١٧ی کتێبی “اقوام میزوپوتامیا”دا ده‌ڵێ:“ئه‌وهۆزوخێڵانه‌ی ئه‌وڕۆ له‌ژێرناوی کورد هه‌ن، هیچکاتێکی به‌قه‌رائه‌وڕۆ جۆراوجۆرنه‌بوونه. ئه‌وانه چ له‌بواری‌زمان‌و چ له‌بواری داب‌ونه‌ریته‌وه جیاوازیگه‌لێکیان هه‌یه، وه‌ها که کوردێکی بادینانی نه‌توانێ به‌هاسانی له‌گه‌ڵ کوردێکی سلێمانی بدوێ. […]\nشۆڤێنیزمی ئێرانی و تێکدانی مێژووی کورد لەو نووسینەمدا تێدەکۆشم بەبەڵگەی جۆراوجۆر بیسەلمێنم، مێژوونووسانی ئێرانی چۆن بەناوی هەخامەنشییان و بەتایبەتیش کوورۆش و داریووش شانازییەکی بێ‌بنەما و بەدرۆیان سازکردووە تا هەبوونی دیرۆکێکی پڕ لە سەروەری بۆخۆیان بسەلمێنن. ئەوان تێکۆشاون ئەو زنجیرە پاشایە خوێنمژ و تاڵانکارە بۆخۆیان بکەنە بەردی بناخەی نەتەوەپەرستییەکی توندئاژۆ، ڕەگەزپەرستییەکی […]


ئەو كارەساتە لە بەشەكانی وەرزشی زانكۆو پەیمانگاكانی وەرزش ڕابگرن\nهەموو كۆتایی هاوینێك بەرەو دەستپێكی وەرزی پایز، ئیدی خوێندكاری داماو كە ٩ ساڵ ناوەندی تەواو دەكات و یان ١٢ ساڵ بە شەرە شەق و گەرما و سەرما قۆناغێكی خوێندن تەواو دەكات ئیدی ئەگەر بزانرێت كەشەكەی بۆ خوێندنی تر ناگونجێت دەڵێن كوڕە دە برۆ بەشی وەرزشێك تەواوی كەو فشەیە یان برۆ مەعهەدێكی كۆمپیوتەر یان هونەرە جوانەكان چونكە ئەمە سەرئێشەی نییەو هەرچۆن بێت تەواوی دەكەیت .\nبەندە بەهۆی شارەزایم لە بواری وەرزش و وەرگرتن لە بەشەكانی ئەو بوارە لە زانكۆو پەیمانگاكان وردم و چەندین ساڵە هەمووان قەوان لێ دەدرێتەوە بۆ وەرگرتنی خوێندكار، هەرگیز بیرم ناچێت كاتێك مامۆستا عومەر فەیسەڵی پاڵەوانی لەشجوانی ویستی لە بەشی وەرزش وەربگیرێت بەڵام بەهۆی ئەوەی نمرەو هەروەها بەشەكەی هاوپەیوەستی كۆلیج نەبوو وەرنەگیرا لە كاتێكدا ئەو یاریزانە چەند رۆژێك بەر لەوەی ویستی بچێت وەربگیرێت لە پاڵەوانێتییەكی جیهانی لە وڵاتی ئیتاڵیا گەڕابووەوە .\nنموونەی مامۆستا عومەرو هاوشێوەكانی ئەو پاڵەوانە ساڵانە زۆرە ئەگەرچی چەندین كورسیش بۆ پاڵەوانان دیاریكراوە بەڵام كۆت و بەندی ئەمەندە سەیرو سەمەرەی تێدایە دواجار هەر خەونی پاڵەوانەكان دەپوكێتەوە ، ئەوە بێزەحمەت ئەمساڵ خۆ هیچ پاڵەوانێتییەك نەكرابوو پاڵەوان بە چی سیستمێك و پێوەرێك وەردەگیرێت ؟\nنەنگی نییە بگوترێت ئەو كۆلیژو و پەیمانگایانە خاوەنی دەیان كادری بەتواناو پسپۆڕو دكتۆری باشن كە كاری ئەمان بونیادنانی وەرزشكارێكی ئەكادیمییە ، بەڵام بەراستی كارەسات و عەیبەیەكی زۆرە كە ساڵی ٢٠٢٠ و ئێستەش تاقیكاری بە سیسمتی ساڵانی ٧٠ كان دەكرێت ، باشە یانی چی راكە راكە ، ئادەی شوتێ ، ئادەی جەمپێ ، ئەمە بێزەحمەت چی پێوەرێكی وەرزشییە ؟ باوەربكەن فێرخواز هاتووە بە پانتۆڵەوە رایكردووە ، هەیە وتوێتی من هەر خۆم ناگۆرم كەچی چۆتە تاقیكاری، توخوا عەیب نییە ئەو سیستمە سەقەتە .\nباشە بەحساب خۆ زانكۆو پەیمانگاكان هەمیشە دەكەونە سنگ دەرپەڕاندن وەڵا رانكمان یەكەمی عێراقە تو دینیتان ئاگات لە سیستمی بەشەكانی وەرزشە ؟ یانی زانكۆو بەشی پەیمانگاكان لە وەزارەتی پەروەردە پارەی یەك كەسیان نییە ساڵانە كەسێك بنێرنە دەر بۆ بینینی خولێك بزانێت نوێترین سیستمی وەرگرتن چییە لە كۆلیژەكانی جیهان ؟ وەڵای ئەمەی لە كوردستان هەیە لە سۆماڵ و سودانیش باوی نەماوە .\nیانی چی هەشتی بەیانی ٣٠٠ فێرخواز دەخەیتە بەرگەرمای یاریگەیەك بە بێ ئەوەی هیچ فریاگوزراییەكی سەرەتایی و ئۆتۆمبێلی فریاكەوتنی تێدا بێت؟ وەڵای هەر یاریزانێك لەو ساتانە تووشی كارەساتێك ببێتەوە پێویستە خانەوادەكەی لە تاك بە تاكی زانكۆو پەیمانگاو بەشەكان خۆش نەبێت .\nكوڕە بە بیلا وەتەڵا عەیبە ئەو پرۆسە ناشرینە ، تازە ئەمساڵ لەدەست دەرچوو ساڵێكی تر بەخۆتانا وەرنەوەو لە گێژاوی ئادەی شوت باوكە راكە وەرە دەی ئافەرم ئای دوو شناو رزگارمان بكەن .


بۆ گۆڕینی بارودۆخی دژواری ژیانی ئەمرۆ، نابێ چاوەڕوانی کەس بی – رادیو ده‌نگی ئازادی و یه‌كسانی\nبۆ گۆڕینی بارودۆخی دژواری ژیانی ئەمرۆ، نابێ چاوەڕوانی کەس بی\nجولای 10, 2015 جولای 10, 2015\nهاوکات لەگەڵ درێژ بوونەوەی موزاکراتی هەستەیی بۆ کاتی ئیزافی، تەمەنی دەوڵەتی حەسەن رۆحانیش کە لە راستیدا دەبێ ناوی بندریت دەوڵەتی درۆ و تەدبیر بۆ رزگار کردنی کۆماری ئیسلامی، بوو بە دوو ساڵ. لەم ماوەیەدا هەموو هەوڵەکانی ئەم دەوڵەتە لەم راستایەدا بووە تاکوو موزاکراتی هەستەیی بە ئاکامێک بگەیەنێت. هاوکات لە هەوڵدا بووە تا کرانەوەی گرێی وتووێژەکان بە کرانەوەی گرێی ژیانی خەڵک ببه‌ستێتەوە و بەمجۆرە له جێگای ده‌ربڕینی ناڕەزایەتی، به‌نیازه چاوەڕوانی لە دڵی هەموو ئەو کەسانەدا کە لە بارودۆخی ئێستا بێزارن، بچێنێ. بەڵام ڕاستیەکەی ئەوەیە کە لە ئەگەری بەئاکام گەیشتنی وتووێژەکان کە لە کۆتایی قۆناغی راگەیەندرانی رەسمی دایە، نە موعجزەیەک روو ئەدات و نە قەرارە رووداوێکی گرینگ لە ژیانی زۆربەی خەڵکدا روو بدات. ئەگەر بنەمای دروست کردنی ئاڵوگۆر لە بارودۆخی ژیانی خەڵکدا بوایە، دەبووا لەم ماوەیەدا شاهیدی ئاڵوگۆڕێکی هەرچەند کەمیش بێت بوایەن لە دابین بوونی مافە سەرەتاییە سیاسی و کۆمەڵایەتیەکانی خەڵک کە هیچ پێوەندییەکی بە لاچونی تەحریمەکانەوە نییە.\nتاڵانچیانی سەروەتی کۆمەڵگە لە چاوەڕوانیدا نامێننەوە و ئەوان لە دەزگا دەوڵەتیەکاندا دەست و باڵیان بەتەواوەتی کراوەیە. هەزاران ملیارد تمەن بەر لە بە ئاکام گەیشتنی وتووێژەکان، لە سەروەتی کۆمەڵگە لە لایەن باندە مافیاییەکانەوە لە دەزگا دەوڵەتی، ئینتیزامی و ئەمنیەتیەکانی وڵاتدا بەهەدەر ئەدرێت، بەڵام خەڵک بۆ ڕەونەقدان بە سفرەی بەتاڵی خۆیان و بۆ دابین کردنی پێداویستیە سەرەتاییەکانی ژیان دەبێ هەروا لە چاوەڕوانی ئاکامی وتوویژەکاندا بن. هەڵبەت دوای وتووێژەکانیش حەتمەن دەبێ چاوەڕێ بن تا ئابووریە نەخۆش و لاوازەکە ببوژێتەوە. دەبێ پرسیار بکرێت ئاڵوگۆڕ لە شاخسەکانی ژیانی خەڵکدا پێویستی بە چ ماوەیەکی زەمەنی هەبووە و هەیە وا خەڵک دەبێ دوای ٣٦ ساڵ هەروا سەبر بگرن و لە چاوەڕوانیدا بن؟\n“عەبدالڕەزا رەحمانی فەزڵی” وەزیری نێوخۆ لە کۆبونەوەی عەلەنی مەجلیس لە رۆژی ٦ی مانگی گوڵانی ئەمساڵ لە یەک قەڵەم لە پێوەند لەگەڵ عەمەلکەردی دەزگا ئەمنیەتیەکانی رژیمدا رایگەیاند کە لە یەکێک لە جەزیرەکاندا ٩ هەزار و ٥٧٠ شیرکەت تۆمار کراوە کە ٢٨١٤ شیرکەت ناو و نیشانەی یەکسانیان هەیە، کۆدی پۆستی ٩٩ لەسەدی شیرکەتە تۆمار کراوەکان وەک یەکە. لە ئاکامی ئەم تەقەلوبانەدا بەرابەری ٢٠ ملیارد دۆلار ساڵانە خۆدزینەوەی ماڵیاتی روو ئەدات. لەگەڵ بوونی ئاوا سیستمێکدا کە گەندەڵی سەرتاپای تەنیوە، دەوڵەتێکی وەک دەوڵەتەکەی رۆحانیش نە دەیەوێ و نەدەتوانێ ئابووری ئێران لە چنگ گەندەڵیەک کە تانوپۆکەی تەنیوە، رزگار بکات. هەموو وەعدە دراوەکان تەنیا خاسیەتی لە چاوەڕوانیدا راگرتنی خەڵکی هەیە تا تاڵانچێتی بەبێ سەرئیشەتر هەروا درێژەی هەبێت.\nلە ئاوا بادۆخێکدا وتەی عەلی رەبیعی وەزیری کار سرنجڕاکێشە. ئەو بەبێ ئه‌وه‌یكه شەرم لە ملیۆنها کرێکار بكات کە لەژێر هێڵی هەژاریدا لەگەڵ بارودۆخێکی دژواری ژیاندا دەست و پەنجە نەرم دەکەن، ماوەیەک لەوەپێش لە سەروبه‌ندی نزیک بوونەوە لە دەست بەکار بوونیدا وتبوی: “من هاتوم تا پێکەنین بخەمە سەر لێوی کرێکاران”. بەڵام لەم دەورەی فەعالیەتیدا، بە جێگای زەردە خستنە سەر لێوان، بە گرتنەپێشی سیاسەتی موقەڕەڕات زودایی لە هەمان قانونی دژی کرێکاریدا، رێژەی بێکاری، پەرە پێداوە و بارودۆخی ژیانی بەملیۆن کرێکاری گەلێک لەپێشو دژواتر کردووە. لەم دەورەیەدا هەروا کرێکاران لە هەموو جۆرە تەشەکولێکی سەربەخۆ کە بتوانێ دیفاع لە مافە سینفیەکانیان بکات بێبەشن. ژمارەیەکی زۆر لە هەڵسوڕاوانی کرێکاری بەردەوام لەژێر تاقیب و یان لە زینداندا بەسەر دەبەن، ئەم ڕەوتە هەروا درێژەی هەیە تا ترس و وەحشەت لە کۆمەڵگادا پەرە پێبدات. لە راستیدا بە جێگای زەردەخەنە، ئەو و دەوڵەتەکەی نیگەرانیان سەبارەت بە سبەی رۆژ لە ناخی هەموو کرێکار و زەحمەتکێشێکدا چاندووە.حەسەن رۆحانی و هاوکارەکانی لە دەوڵەتدا زۆریان هەوڵدا تا بە خەڵک بڵێن هاتون بۆ ئەوەی بارودۆخی شپرزەی سیاسی و ئابووری رابردط ئیسلاح بکەن. بەڵام کردارەکانیان لە درێژەی عەمەلکەردی دەوڵەتانی فریوکاری پێشو، لە جەریانی ئیسلاح خوازانی حکومەتیدا، نیشانی دا کە ناتوانن لەم بوارەدا هەنگاوێکی جیدی هه‌ڵبگرن و ئەوانیش، وەک باقی باڵەکان بەتوندی نیگەرانن لەوەیکە دانی بچوکترین ئیمتیاز، تەوەقوعاتی خەڵک دەباتەسەرێ و ئەوان لە هەر باڵ و جەناحێک بن، لە حاڵێکدا کە ناتوانن و نایانەوێ باشتر بوونێک لە ئاستی ژیان و بەڕێچوونی خەڵکدا بەدی بێنن، چارەیەکیان نییە بێجگە لەوەیکە بۆ پاراستنی رژیمەکەیان دستەوداوێنی شگردە هەمیشەییەکەیان واتە توند کردنەوەی ئیختناق و سەرکوت بن.\nرژیمێکی دیكتاتۆر كه ئیختیاری ژیانی خەڵکی هەیە و قسەی ئەو لەپێش بۆچوونی هەموانەوەیە و بەسەریاندا زاڵە، هیچ چەشنە باشتر بوونێک لە ژیان و دابین بوونی مافە سیاسی و کۆمەڵایەتیەکانی خەڵکدا مومکین نابێت، جگه له خه‌باتی راسته‌وخۆی جه‌ماوه‌ر. رێگای رزگار بوون، تێپه‌ڕبوون لەم رژیمەیە و دامەزراندنی حاکمیەتی خەڵکە بەسەر چارەنوسی سیاسی، کۆمەڵایەتی و ئابووریەکانیدا. نابێ لەوە زیاتر چارەنوسی سیاسی و ئابووری کۆمەڵگا بسپێردرێتە دەستی فریوکارانی “دەوڵەتی سازەندەگی”، “دەوڵەتی ئیسلاحات”، “دەوڵەتی عه‌داڵه‌ت خوازی به ئابوری ئیمام زەمانی” و یان “دەوڵەتی تەدبیر و ئومید”. خەڵک بۆ گۆڕینی ئەم بارودۆخەی ئێستا، چارەیەکیان نییە بێجگە لەوەیکە چاوەرێی کەس نەبن و بە هێزی یەکیه‌تی و هاوپشتی و وشیاری خۆیان، دەست بەکار بن و له‌م پێناوه‌دا، هه‌موو هه‌وڵێكی خۆیان بخه‌نه گه‌ڕ.\nPrevious Article به رنامه كاني پاش نیوه رؤی ئه مرؤ 2015/07/10\nNext Article ئازاد بوونی سێ زیندانی سیاسی له زیندانی ورمێ\nگیان له ده‌ست دانی ٥٢ كرێكاری مه‌عده‌ن له مه‌عده‌نێكی سیبری نوامبر 26, 2021\nچوونه‌سه‌ره‌وه‌ی ئاستی گرژی و ئاڵۆزییه‌كان نێوان ئۆكراین و بیلاڕووس نوامبر 26, 2021\nكۆبوونه‌وه‌ی كرێكارانی شێركه‌تی ئێران خۆدرۆی ته‌ورێز نوامبر 26, 2021\nبه‌رزڕاگرتنی ڕۆژی ٢٥ی نوامبر له شاری سه‌قز نوامبر 26, 2021\nبه‌رده‌وامی ناڕه‌زایه‌تی كه‌شاوه‌رزان و خه‌ڵكی ئیسفه‌هان نوامبر 26, 2021\nبه‌رز ڕاگرتنی ڕۆژی ٢٥ی نوامبر له شاری مه‌ریوان نوامبر 26, 2021\nگواستنه‌وه‌ی “مەحیەدین ئیبراهیمی بەندکراوی سیاسی مەحکووم بە سێدارە بۆ زیندانی ورمێ نوامبر 26, 2021\nدەستبەسەر کرانی ٣٦ ژن لە ڕۆژهه‌لاتی كوردستان نوامبر 26, 2021\nبریندار بوونی هه‌شت كه‌س به‌هۆی ڕووداوی هاتووچۆ له ڕه‌وانسه‌ر نوامبر 26, 2021


بە بۆنەی ڕۆژی جیهانیی منداڵانەوە - قەڵەم\nبە بۆنەی ڕۆژی جیهانیی منداڵانەوە\nئای کە ئەم ژیانە بە ئێوەوە جوان و ڕەنگین و ڕازاوەیە، ئێوە پڕن لە هەموو جوانییەکان، بناغە دانەری کۆمەڵگەن، ڕوناکییەکی خۆر ئاسای نەکوژاوەن بۆ شانۆی ژیان. چەندە سەرنجڕاکێشە کە دەبینین بە پەنجە نەرم و ناسک و وردیلەکانتان تابلۆی دڵگیری سروشتی کوردستان دەکێشن.\nمنداڵە ئازیزەکان، هاوڕێ ئێسک سوک و گوڵڕووەکانم:\nئای کە ئەم ژیانە بە ئێوەوە جوان و ڕەنگین و ڕازاوەیە، ئێوە پڕن لە هەموو جوانییەکان، بناغە دانەری کۆمەڵگەن، ڕوناکییەکی خۆر ئاسای نەکوژاوەن بۆ شانۆی ژیان.چەندە سەرنجڕاکێشە کە دەبینین بە پەنجە نەرم و ناسک و وردیلەکانتان تابلۆی دڵگیری سروشتی کوردستان دەکێشن. بە کەمانچە وپیانۆ و گیتار ئاوازی خۆش خۆش لێدەدەن،لەسەر دەفتەرەکانی بەردەستتان بە وشەی گوڵ هەناری هیوا و حەز و خەون و ئەندێشەکانی ناختان وێنا دەکەن بەڕاستی و ڕاستگۆیی. چەندە خۆشە لە ڕۆژی جیهانی منداڵانیشدا ئێوەی منداڵانی کوردیش وەکو منداڵانی جیهان خەونەکانتان باڵاتر و گوڵی هیواکانتان گەشاوەتر و خۆشییەکانتان بێسنورتر بێت.چونکە زیاتر هەست بە بوونی خۆتان و ڕۆژی خۆتان و دونیا ڕەنگاڵەییەکی خۆتان دەکەن.خونچەی لێوەکانتان بە نمەی زەردەخەنە و دڵە بچکۆلەکانیشتان بە شنەی شادی زیاتر دەگەشێتەوە..پیرۆزە ئەو ڕۆژە لە ئێوە.\nئەم هۆنراوەیەش دەکەم بە دیاری بۆ سەرجەم منداڵان\n((ڕۆژی خەون و جوانی))\nوا ڕۆژی منداڵانە\nگشت دڵخۆشین بەجارێ\nنم نم بارانی شادی\nبە ڕوماندا دەبارێ\nئاهەنگ و فیستیڤاڵی\nمۆزیک و گۆرانییە\nچونکە جیهانی ئێمە\nپڕ لە خەون و جوانییە\nخۆشیی وەکو شنەی با\nدڵی کردووین بەهەوار\nگۆرانی بۆ ژین دەڵێین\nئێمەی ژیکەڵە و نازدار\nبەدەنگی ناسک و خۆش\nبەهێمنی و لەسەرخۆ\nراهاتن، بەشێک لە تەمەنی گەورەساڵی\nبەشێک لە تایبەتمەندییەکانی گەورەبوون و تەمەنی گەورەساڵی ئەوەیە کە مرۆڤ فێردەبێ لە گەڵ راستییە تاڵەکانی دەورووبەری زیاتر رابێ و وەک بەشێکی گرینگی ژیان قبوڵیان بکاو لە گەڵیان بژی، رەنگە هەندێ جار بە بێ کاردانەوەیەکی ئەوتۆ.\nمطالعه بیشتر: راهاتن، بەشێک لە تەمەنی گەورەساڵی


لە ديدارێكدا رۆڵی کەرتی تایبەت لە تێپەڕاندنی دۆخی دارایی ئێستا تاوتوێ كرا - ژووری بازرگانی و پیشه‌سازی هه‌ولێر\nتۆ لێرەیت: ErbilChamberهه‌واڵلە ديدارێكدا رۆڵی کەرتی تایبەت لە تێپەڕاندنی دۆخی دارایی ئێستا تاوتوێ كرا\nلە ديدارێكدا رۆڵی کەرتی تایبەت لە تێپەڕاندنی دۆخی دارایی ئێستا تاوتوێ كرا\nبڵاوكراوه‌ته‌وه له هه‌واڵ یەک شەممە, 28 حوزەیران 2020 07:44\nبە سەرپەرشتی ژووری بازرگانی و پیشەسازی هەولێر، بە ئامادەبوونی د. دارا جەلیل خەیات سەرۆکی ژوور، فیدائەددین محەممەد ئەمین، باقی محەممەد هادی و سەدرەددین کەمال ئەندامانی ئەنجومەنی کارگێڕی ژوور و د. ئاراس خۆشناو سەرۆکی سەنتەری زانیاری و لێکۆڵینەوەی ستراتیژی کوردستان، شڤان عه‌بدولره‌حمان ئه‌ميندارى گشتى يه‌كێتى ژووره‌كان، نوێنه‌رانى يه‌كێتى به‌ڵێنده‌ران و كۆمه‌ڵه‌ى پيشه‌سازانى په‌له‌وه‌ر و مامۆستايانى زانكۆ و بەشێك لە بازرگانان و خاوەن کۆمپانیا وەکو لێژنە لە نوێنەرانی کەرتی تایبەت رۆژی 24/6/2020 کۆبوونەوەیەك لە ژووری بازرگانی هەولێر دەربارەی رۆڵی کەرتی تایبەت لە تێپەڕاندنی دۆخی دارایی ئێستا و ئامادەکردنی راسپاردەیەك بۆ حکومەتی هەرێم سازکرا.\nسەرەتای دەستپێکی کۆبوونەوە د. دارا تیشکی خستە سەر ئەو (4) راسپاردەی کە لە لایەن ژوور پێشکەش بە حکومەت کراوە کە لە کۆنفڕانسەکانی پێشوو، هەروەها درێژەپێدانی ئەم کۆبوونەوانە تا ئامادەکردنی راسپاردەیەك بۆ حکومەت بەردەوام دەبی بە تیشك خستنە سەر سێکتەرە گرنگەکان.\nد. ئاراس قادر خۆشناو وتی: ئێمە وەکو سەنتەر لە ئێستا بە هاوبەشی چەند رێکخراوێکی نێودەوڵەتی لەسەر ئاستی عێراق و هەرێمی کوردستان راسپاردەمان پێشکەش بە حکومەت کردووە، لەسەر هاوبەشی راستەقینەی نێوان کەرتی تایبەت و کەرتی گشتی، دەتوانین سوود وەرگرین بۆ ئامادەکردنی ئەم راسپاردە بۆ دۆخی ئێستا، کورت خایەن و ناوەند.\nلەم کۆبوونەوەیە لە لایەن بەشداربووان و سەرپەرشتیکارانی کۆبوونەوە گفتوگۆ کرا و را و سەرنجی هەمووان وەرگیرا، بۆ ئەوەی لە کۆبوونەوەی داهاتوو کاری لەسەر بکرێت.\nئه‌م بابه‌ته 279 جار خوێندراوه‌ته‌وه\nبابه‌تی تر له‌هه‌مان به‌ش: « ژوور سوپاسنامەیەكی لە خانەی نەوجەوانانی كوڕانی هەولێر بە دەست گەیشت\tئاگاداری »


سەرۆکی پارتی فەرمانڕەوای بەڕیتانیا: له‌پشتگیریم بۆ حکومەتی تازەی ھەرێمی کوردستان و لاوان درێخی ناكه‌م\n2019-10-01 [12:05 PM]\nلەکۆنفڕانسی ساڵانەی پارتی دەسەڵاتداری بەریتانیا ئەم جارە لاوێکی کورد بەناوی (فەلاح حەسەن) بەفەرمی و بەنوێنەرایەتی لاوانی سیاسی ئەوڕوپا بەشدارە.\nلەمیانی بەشداربوونەکەیدا ئەم گەنجە کوردە کەھاوکات جێگری سەرۆکی لاوانی ئەوڕوپا و نوێنەری دەرەوەی لاوانی پارتی دیموکراتی کوردستانە، بەفەرمی لەلایەن (جەمیس کلێڤرلی) سەرۆکی پارتی پارێزگارانی بەریتانیا و پارتی فەرمانڕەوای ئەو ووڵاتە پێشوازی لێکرا.\nفەلاح حەسەن دەڵێت لەچوارچێوەی فەرمی دیدارەکەمدا باسی حکومەتی تازەی ھەرێمی کوردستان و ئاستەنگەکانی بەردەم حکومەتی ھەرێمم کرد بەتایبەتی لەبواری دارایدا ، وەسڵاورێزی لاوانی کوردستانم بەبەڕێزیان گەیاند و زۆر خۆشحاڵ بوو بەھاتنی ئێمە و ھیوای خواست کە ھەرشتێکی پێبکرێت بۆ پشتگیری لەحکومەتی تازەی ھەرێمی کوردستان و لاوانی کوردستان بەتایبەتی ئەوا درێغی نەکات.\nفەلاح حەسەن راشیده‌گه‌ێنێت ئێمە نابێت دەستەوەستان بووەستین و بڵێین ئەو گەل و ئەو گەل یاخود ئەو ووڵات و ئەو ووڵاتە دژی گەلی کوردن ، ئێمە ئەگەر لەنێو خۆماندا یەک بین و سیاسەتێکی تۆکمە و دیبلۆماسیەتێکی تەندروستمان ھەبێت ئەوکات باش دەزانین کە کامە گەل و ووڵات دۆستی ڕاستەقینەی گەلی کوردن ، دەبێت ئەمەش بزانین ئەوەی بەدیبلۆماسیەت دەستمان ئەکەوێت ئەوا بەشەڕ دەستمان ناکەوێت بۆیە دەبێت بەردەوام بین لەبەدەستھێنانی مافەکانمان.\nئەم هەواڵە 2989جار خوێندراوەتەوە


ھوشیار ئەحمەدی: خەم”یش ھاوشانی “عەشق” لە باڵای شێعری کوردی ئاڵاوە. – WTARIKURD\nئەگەر عەشق روخساری ئەدەبیاتی شێعریی کوردی وەک وەویی سورئاڵ و کاڵیلەو چاوشینی کورد لە سەر زینی ماینێکی شین رازاندووەتەوە، خەم(غەم) یش توانیویەتی ھەیبەت و شکۆ و قەڵافەتی زاگرۆس ئاسا، قوت و قاییمی پیرە داربەڕووییەکی قەدپاڵی چیایەکی نیشتمانەکەمان بە شێعر و ئەدەبیاتی کورد ببەخشێ.\nبە زوانێ سادە ئەکرێ بێژین، عەشق و خەم، شایی و دڵمەنێ، کەیف سازی و خەمباری، خەندە و پێکەنین وەک یەک لە نیشتمانی شێعر و ئەدەبیاتی کوردییا باڵایان کردووە و شان و شەوکەتیان نواندگە. بە ڕادەیەک، ئەگەر عەشق و خەم ، یان شایی و خەم لە شێعری کوردی دەرخەی، وەک لەشێک ستونی فەقەراتی شکابێ، زرم ئەداریەتەو.\nزۆرێ لە شاعێرانمان عاشق بووگن، دیارە سروشتی شاعێری نەرمونیانی، ھەست ناسکیی، سۆز و میھرە و ئەمەش ئەبێتە ھۆی ئەوەی زیاتر لە ناسکییەکان و جوانییەکان وردببنەوە، ڕامێنن و لەسەڕیان بوەستنەوە و ھەر ئەمەش ئەبێتە ھۆی ئەوەی ھەم سانا لە داوی عەشق بکەون، ھەمیش بە ھۆی شکەستە عەشقییەکەوە(زۆربەیان بە دڵبەر نەگەییشتوون) لە بەحری خەم و ژان و ئازار و ھیجرانی عەشقە ناکامەکەیانا ببنە پسپۆڕی دەرد و خەم.\nبا بۆ وێنە لە خەمێکی مامۆستا مەولەوی وردبینەوە. بەم شێعرەیا دیارە ، کەلاوی دەرد و خەمە، بۆیە بە ناڵان و زارییەوە رووی دەم ئەکاتە جەنابی خەم:\nخەمە فرسەتێ ساتێ، وە بێ خەم\nگەردی پاڵاکەش بگێروون وە چەم\nبە زوانی سادە ئێژێ: تکایە یا خەم، دەرفەتێکم پێ بدە، تا لانیکەم بۆ چەن چرکەساتێ، بە خاترجەمی و لەسەرخۆیی و ئارامییەوە تۆزی پێڵاوەکانی لە چاوەکانم بگرم، بخەمە سەر چاوەکانم. دیارە ئازیزێکی یان لە سەرەمەرگا بووە، یان مردووە. بەڵام ئاماژەی پێ نەکراوە.\nمەولەوی وائەزانێ گەردوون فەلەک، سروشت، کائینات لە تەکیا سەری شەڕ و کێشەی ھەس، سەنگەری لێ گرتووە، گلەیی لە فەڵەک ئەکا و ئێژێ، ئاخر من چەم پێ کردیە ئاوا بڕیاری دوژمنایەتی تەکما داوە!؟\nبە سەرسووڕمانەوە لەو ھەموو دژایەتییەی گەردون لە تەک ئەوا، بە خۆی ئێژێ ئەشێ شتێکی گەورەم دژ بە فەڵەک کردبێ، وا بەو جۆرە سەری دژایەتی و شەڕی لەتەکا کردوومەوە. چەم کردیە؟! مەگەر کوچکم داگە (مینای فەڵەک)بە شیشەی ئاسمانا؟!\nچەرخی چەپ چەنیم ڕاس بەستەن کەڵەک\nمەر من سەنگم دان وە مینای فەڵەک\nمینا: تەنیا شیشە نیە، بەڵکوو رۆحی شیشەیە، شیلەی شیشەیە، جۆرێ تایبەتە لە شیشە بە رەنگی شینێکی توخی ئاسمانی و زیاتر با کاری جوانکاری و نەخش و نگاری تایبەت لە سەر زێڕ و زیو بەکاردێ. لێرەدا مەولەوی بنمیچی ئاسمانی بە مینای فەڵەک ناو ھاوردگە و دێڕی مەگەر من کوچکم داگە لە مینای فەڵەک، زیاتر بەو مانایە تێ، مەگەر من کوفرێکی گەورەم کردگە، ئاوا ئەبێ خەم بوینم و نوقمی ھیجران و حەسرەت و خەفەت بم!؟\nمەولەوی لە شێعرەکانیان فرە وشەی چەپگەرد بەکارتێرێ. مەبەستی لە چەپگەرد، چەرخی چەپگەڕە، مەبەست لە چەرخ، ھەر ھەمان فەڵەکە، مەبەست لە فەڵەک، ئاسمان و ھەسارە و ئەستێرەکانیە، بەو چەشنەی باس کریاگە گوایە لە ڕێڕەوێکی تایبەت و رێکوپێکا ئەسووڕێن و کاریگەرییان لەسەر یەکتر و سروشت و کائینات و سەرئەنجام مرۆڤ و ژیانی مرۆیی ھەس.\nمەولەوی بەردەوام گلەیی ھەس، چەرخی گەردون لە تەک ئەوا ناسازێ، بە پیچەوانەی مەیل و حەز و خولیا و ئاوات و ئارەزوەکانی ئەو ئەسووڕێ. خۆی وتەنی سەری شەڕی تەک ئەوا ھەس. ئەمە شەڕی مەولەوی و فەڵەک، فرە شاھکاریی شێعریشی خوڵقانگە.\nلە کۆتایی ئەم شێعرا ئێتر وەک کورد ئێژێ، گیان ئەگەیێتە کونالوتی ، خوایە یان بمگەیێنە بە مرازەکەم، یان گیانم لێ بستێنەوە، یان ھیچ نەبێ تاقەت و سەبرێکم پێ ببەخشە بەرگەی ئەو قورساییە بگرم.\nئەی خوا یا وەسڵ، یا مەرگ، یا تاقەت


یەپەگە لەسەر ڕووداوەکانی ساڵی 2013ی عامودێ داوای لێبوردن دەکات\nی مانگی شه‌ش ٢٧, ٢٠٢٠\nگوتەبێژی یەپەگە نوری مەحمود\nیەکینەکانی پاراستی گەل یەپەگە سەربارەت بە ڕووداوەکانی ساڵی 2013 ی شاری عامودێ، کە لە ئاکامی ئەو ڕووداوانە ژمارەیەک خەڵکی سڤیل کوژران، بەیاننامەیەکی بڵاوکردەوەو تیایدا داوای لێبوردن دەکات. لەو بەیاننامەیەدا یەپەگە دەڵێت " ئێمە داوای لێبوردن دەکەین و ئامادەین بۆ قەرەبووکردنەوەی دارایی و دەرونی بۆ بنەماڵەکانی شەهیدەکانی گەلەکەمان لە شاری عامودێ."\nوتەبێژی یەپەگە نوری مەحمود کە ئەندامی دەستەی بەرێوەبەرایەتیشە لە پەیامێکی ڤیدیۆیدا ئەو ڕووداوانەی بە کارەسات ناودێرکرد. یەپەگە دەڵێت " ڕووداوەکانی کە لە ڕۆژانی 27 و 28 ی مانگی حوتی ساڵی 2013 لە عامودێ ڕوویاندا کارەسات بوون و زیانێکی گەورەی گەیاندە گەلەکەمان، دەبێت لە مێژووی گەلی کورد و ڕۆژئاوا دووبارە نەبێتەوە."\nیەپەگە دەشڵێت خۆی بە بەرپرسیاری ئەم ڕووداوە دڵتەزێنە دەزانێت و دەڵێت " ئێمە دان بەوەدا دەنێن لە ئاکامی هەڵەیەکی گەورەدا، لە کاتی گەڕانەوی هێزێکی لەشکریمان لە بەرەکانی شەڕەوە و ڕووبەڕووبوونەوەیان لەگەڵ کۆمەڵێک خۆپیشاندەر کە لە بەرامبەر ناوەندی ئاسایشدا کۆببونەوە و داوای ئازادکردنی گەنجە چالاکوانەکانیان دەکرد، چەند کەسێکی بێتاوان کوژران".\nشایانی باسە ڕووداوەکانی عامودێ لە 27 و 28 ی مانگی حوتی ساڵی 2013 ڕوویاندا. لەو ڕووداوانەدا ناکۆکی لە نێوان هێزەکانی پاراستنی گەل و ئەو خۆپیشاندەرانی شاری عامودێ ڕوویدا کە داوای ئازادکردنی زیندانیان دەکرد. لە ئاکامدا 6 کەس گیانیان لەدەستدا و ژمارەیەکی تریش بریندار بوون.


پارتی كارته‌كانی ده‌ستی ده‌گۆڕێت\nچی له كۆمه‌ڵ و یه‌كگرتو و شیوعی ده‌ویست؟\n- 1/31/2019 10:00:00 PM 27092 جار خوێندراوەتەوە\nدوای تێپه‌ڕبونی 123 رۆژ به‌سه‌ر هه‌ڵبژاردنی په‌رله‌مانی كوردستاندا تا ئێستا پارتی وه‌ك براوه‌ی یه‌كه‌می هه‌ڵبژاردنه‌كه نه‌یتوانیوه كابینه‌ی نوێی حكومه‌تی هه‌رێمی كوردستان پێكبهێنێت، به‌ڵام دوای ئه‌وه‌ی یه‌كێتی سه‌قفی داواكاریه‌كانی به‌رزكرده‌وه، پارتی هه‌نگاوی خێراتری نا، په‌نای بۆ كۆمه‌ڵی ئیسلامی و یه‌كگرتوی ئیسلامی و حزبی شیوعی برد.\nرۆژی پێنجشه‌ممه پارتی شاندێكی باڵای نارده لای هه‌ریه‌كه له كۆمه‌ڵی ئیسلامی و یه‌كگرتوی ئیسلامی و حزبی شیوعی، كه ئه‌وه‌ی یه‌كه‌میان ده‌مێكه په‌یوه‌ندیه‌كانی له‌گه‌ڵ پارتی تێچكوه و یه‌كگرتو و شیوعیش بڕیاریانداوه نه‌چنه ئه‌و كابینه‌یه‌ی كه مه‌سرور بارزانی سه‌رۆكایه‌تی ده‌كات.\nپارتی چی دەوێت؟\nبه‌پێی زانیاریه‌كانی خه‌ندان، له‌كۆبونه‌وه‌ی ئه‌مڕۆدا پارتی و كۆمه‌ڵ نه‌چونه‌ته ناو ورده‌كاری پێكهێنانی حكومه‌تی نوێی هه‌رێمه‌وه، به‌ڵكو زیاتر "دۆستانه و مجامه‌له‌كردنی یه‌كتر بووه" بۆ ئاساییكردنه‌وه‌ی په‌یوه‌ندیه‌كانیان كه دوای كشانه‌وه‌ی وه‌زیره‌كانی كۆمه‌ڵ له‌كابینه‌ی هه‌شت په‌یوه‌ندیه‌كانی گه‌یشته بنبه‌ست، به‌تایبه‌ت دوای ئه‌وه‌ی پارتی "دۆسیه‌ی تیرۆر"ی له‌سه‌ر چه‌ند سه‌ركرده‌یه‌كی كۆمه‌ڵ وروژاند.\nخه‌ندان زانیویه‌تی، له‌كۆبونه‌وه‌ی ئه‌مڕۆدا پارتی هیچ به‌ڵێنێكی به كۆمه‌ڵی ئیسلامی نه‌داوه شاندی كۆمه‌ڵی ئیسلامیش به سه‌رۆكایه‌تی عه‌لی باپیر به ئه‌ندازه‌ی شانده‌كه‌ی پارتی "مجامه‌له‌ی پارتیان كردوه".\nئه‌و شانده باڵایه‌ی كه پارتی ره‌وانه‌ی لای كۆمه‌ڵ و یه‌كگرتو و شیوعی كرد، شاندی دانوستانكار نه‌بوو بۆ پێكهێنانی حكومه‌ت، پارتی فازیل میرانی، سكرتێری مه‌كته‌بی سیاسی كرده سه‌رۆكی شانده‌كه، ئه‌وه‌ش به‌هۆی ئه‌وه‌ی میرانی كه‌مترین لێدوانی توندی سه‌باره‌ت به كۆمه‌ڵی ئیسلامی داوه له ماوه‌كانی رابردودا.\nبەشێک لە کۆمەڵ کۆبونەوەی رەتکردوەتەوە\nخه‌ندان له سه‌رچاوه‌یه‌كی ئاگادار له‌ناو كۆمه‌ڵی ئیسلامییه‌وه زانیویه‌تی، به‌شێك له كۆمه‌ڵ به‌ر له‌كۆبونه‌وه‌كه نیگه‌رانی خۆیان ده‌ربڕیوه و پێیان وابوه كۆبونه‌وه‌یه‌كی له‌وجۆره رێگاكانی گه‌یشتن به كابینه‌ی نۆی حكومه‌ت به سه‌رۆكایه‌تی مه‌سرور بارزانی دورتر ده‌كاته‌وه، به‌تایبه‌ت كه فازیل میرانی، سه‌رۆكی شانده‌كه له باڵی نێچیرڤان بارزانی-یه، چونكه "كۆمه‌ڵ ده‌یه‌وێت گوێی له بۆچونی له مه‌سرور بارزانی بێت".\nسه‌رچاوه‌یه‌كی ئاگادار له‌ناو كۆمه‌ڵی ئیسلامی به‌خه‌ندان-ی وت، "كۆمه‌ڵ پێی باشبوه له‌گه‌ڵ بزوتنه‌وه‌ی گۆڕان پێكه‌وه به‌شداری له كابینه‌ی نۆی حكومه‌تی هه‌رێم بكه‌ن، به‌ڵام پێشتر گۆڕان به ئه‌نجامدانی چه‌ند كۆبونه‌وه‌یه‌ك له ده‌ره‌وه‌ی كۆمه‌ڵی ئیسلامی له‌گه‌ڵ پارتی هێڵێكی تۆخی له نێوان خۆی و كۆمه‌ڵدا كێشا كه زیاتر له چوار ساڵی رابردو له یه‌ك به‌ره‌ی به‌هێزدا بون".\nپارتی، کۆمەڵ وەک کارتی گوشار بەکاردەهێنێت\nسه‌رچاوه‌كه‌ی خه‌ندان ئاماژه‌ی به‌وه‌شكرد، "ئێمه پێمان خۆش نییه پارتی وه‌كو كارتی گوشار به‌رامبه‌ر به یه‌كێتی به‌كارمان بهێنێت، وه‌كو ئه‌وه‌ی ئێستا گۆڕان به‌كارده‌هێنێت، هه‌روه‌ك چۆن پێشمان خۆش نیه یه‌كێتی ئێمه و گۆڕان به‌كاربهێنێت به‌رامبه‌ر به پارتی".\nبیلال سلێمان، ئه‌ندامی سه‌ركردایه‌تی كۆمه‌ڵی ئیسلامی و یه‌كێك له به‌شداربوانی كۆبوونه‌وه‌كه‌ی كۆمه‌ڵ و پارتی به خه‌ندان-ى وت، شاندی پارتی پێیانوتون كه پێیان باشه سه‌رجه‌م لایه‌نه‌كان به‌شداری حكومه‌تی داهاتو بكه‌ن، ئه‌و داوایه‌شیان له كۆمه‌ڵ كرد بۆ ئه‌وه‌ی به‌شداری له كابینه‌ی داهاتوی حكومه‌تی هه‌رێم بكات.\nوتیشی، "كۆمه‌ڵ له داهاتودا دیراسه‌ی پرسی به‌شداریكردنی له حكومه‌ت ده‌كات، ئه‌گه‌ر پارتیش ورده‌كاری چۆنیه‌تی به‌شداریكردن له حكومه‌ت ئاڕاسته‌ی كۆمه‌ڵ بكات، به‌ڵام تائێستا كۆمه‌ڵ هیچ بڕیارێكی نه‌داوه به‌شداری له حكومه‌ت ده‌كات یاخود نا".\nیەکگرتو، پارتی بێهیوا کرد\nدوای كۆبونه‌وه‌ی پارتی و كۆمه‌ڵ، شانده‌كه‌ی پارتی سه‌ردانی یه‌كگرتوی ئیسلامی كوردستانیان كرد به‌ڵام شاندی باڵای ئه‌و حزبه به سه‌رۆكایه‌تی ئه‌مینداری گشتی، پارتی بێهیوا كرد و رون راشكاو پێیان وتن، "له بڕیاری ئۆپۆزسیۆن بون پاشگه‌زنابینه‌وه".\nخه‌لیل ئیبراهیم، سه‌رۆكی ئه‌نجومه‌نی سیاسی یه‌كگرتو دوای كۆبونه‌وه‌یان له‌گه‌ڵ شاندی پارتی له كۆنگره‌یه‌كی رۆژنامه‌وانیدا رایگه‌یاند، "ئێمە وەک یەکگرتو لەسەر بڕیاری ئۆپۆزسیۆن بون سورین و پاشگه‌زنابینه‌وه و چاودێرى حکومەت ده‌كه‌ین لە داهاتو".\nیه‌كگرتوی ئیسلامی كوردستان دوای ئه‌وه‌ی له هه‌ڵبژاردنی 30ی ئه‌یلولی 2018 دا روبه‌ڕوی شكستێكی گه‌وره بوه‌وه و نیوه‌ی كورسییه‌كانی له‌ده‌ستدا، بڕیاریدا به پێنچ كورسییه‌وه ببێته "ئۆپۆزسیۆنێكی كاریگه‌ر" له چوار ساڵی داهاتودا.\nیه‌كگرتو ده‌یه‌وێت له چوار ساڵی داهاتودا رۆڵی ئۆپۆزسیۆنێكی نه‌رم و كاریگه‌ر له هه‌رێمی كوردستان بگێڕێت، كه پێش ئه‌وه‌ش بزوتنه‌وه‌ی گۆڕان له 2009 دا دروستببێت یه‌كگرتو سه‌رۆكایه‌تی ده‌كرد.\nیەکگرتو وەک "ئۆپۆزسیۆنێكی سه‌نگین و میانڕه‌و"\nبه‌پێی وته‌ی هه‌ندێك له چاودێران، یه‌كگرتوو ده‌رفه‌تی گه‌وره‌ی له‌به‌رده‌مدایه بۆ ئه‌وه‌ی ببێته "ئۆپۆزسیۆنێكی سه‌نگین و میانڕه‌و" له هه‌رێمی كوردستاندا و جارێكی دیكه رابه‌رایه‌تی ره‌وتی ناڕازیی له هه‌رێمی كوردستان بكات، كه تاوه‌كو ئێستا بزوتنه‌وه‌ی گۆڕان و نه‌وه‌ی نوێ پێكه‌وه به هاوبه‌شی سه‌رۆكایه‌تی ئه‌و ره‌وته ناڕه‌زاییه ده‌كه‌ن.\nكۆتا سه‌ردانی رۆژی پێنجشه‌ممه‌ی شاندی پارتی بۆ لای حزبی شیوعی بو، به‌ڵام ئه‌وانیش چۆن دوای راگه‌یاندنی كورسی لایه‌نه‌كان له په‌رله‌مانی كوردستان وتیان، ده‌بنه ئۆپۆزسیۆن، ئه‌مڕۆش هه‌مان په‌یامیان دایه شاندی پارتی بۆ ئه‌وه‌ی بیگه‌یه‌ننه مه‌كته‌بی سیاسی حزبه‌كه‌یان.\nئەبو کاروان، ئەندامى مەکتەبى سیاسى حزبى شیوعى کوردستان له لێدوانێكی بۆ رۆژنامه‌نوسان رایگه‌یاند، "ئێمە لەسەر پۆست و پلە بڕیارى ئۆپۆزسیۆن بونمان نەداوە و له بڕیاره‌كه‌شمان پاشگه‌زنابینه‌وه".\nپارتی کارتی دەستی گۆڕی\nپێشتر هێمن هەورامی، ئه‌ندانی سه‌ركردایه‌تی و سەرۆکی فراکسیۆنی پارتی لە پەرلەمانی کوردستان رایگەیاندبو، بژاردەی یەکەمی حزبەکەی بۆ پێکهێنانی کابینەی نوێی حکومەتی هەرێمی کوردستان بەشداریکردنی یەکێتی و گۆڕانە، بەڵام بژاردەی دیکەشیان بۆ پێکهێنانی حکومەت هەیە.\nئه‌نجامدانی كۆبونه‌وه‌ی پارتی له‌گه‌ڵ كۆمه‌ڵ و یه‌كگرتو و شیوعی گۆڕینی كارته‌كانیی ده‌ستیه‌تی كه پێده‌چێت دوای به‌رزكردنه‌وه‌ی ئاستی داواكاریه‌كان له‌لایه‌ن یه‌كێتیه‌وه په‌نای بۆ بردبێت تاوه‌كو هه‌نگاوه‌كانی بۆ دروستكردنی یه‌كه‌م كابینه به سه‌رۆكایه‌تی مه‌سرور بارزانی خێراتربكات.\nئه‌و هه‌وڵه‌ی پارتی بۆ فراوانكردنی به‌ره‌كه‌ی بۆ پێكهێنانی حكومه‌ت، له‌كاتێكدایه پێشتریش یه‌كێتی نیشتیمانی كوردستان هه‌وڵیداوه له كۆمه‌ڵی ئیسلامی نزیكببێته‌وه، بۆ ئه‌وه‌ی پشتیوانی پڕۆژه فراوانه‌كه‌ی بكات كه ده‌یداته پارتی، به‌وپێیه‌ش ئێستا پارتی و یه‌كێتی كێبڕكێ ده‌كه‌ن بۆ به‌ده‌ستهێنانی گۆڕان و كۆمه‌ڵ، هه‌ر لایه‌نێكیشیان بتوانێت ئه‌وكاره بكات به‌ده‌نگ و سه‌دایه‌كی دیكه‌وه له‌گه‌ڵ لایه‌نه‌كه‌ی دیكه گفتوگۆ دەکات.\n#یەکگرتووی ئیسلامی #یه‌كگرتوو #کۆمەڵی ئیسلامی #پارتی #پێکهێنانى کابینەى نۆ


نوێکاریەک ڕەوانەی فۆرتنایت کرا و گەنجینەی زێڕینیش بۆ یاریەکە زیادکرا – کەی ئای تی ئێن\nنوێکاریەک ڕەوانەی فۆرتنایت کرا و گەنجینەی زێڕینیش بۆ یاریەکە زیادکرا\nڕۆژی ڕابردوو ستۆدیۆی Epic Games نوێکارییەکی ڕەوانەی یاری فۆرتنایت کرد و وەشانی یاریەکەی بەرزکردەوە بۆ 8.01، لە وەشانە نوێیەکەدا نەخشەیەک و گەنجینەیەکی زێڕینی نوێ زیادکراوە، گەنجینە شاراوەکە لە شوێنێکی یاریەکەدا شاردراوەتەوە یاخود با بڵێین نێژراوە و بۆ دۆزینەوەشی پێویستە یاریکەر نەخشەیەک بدۆزێتەوە ئەمەش لەوانەیە لەسەر زەوی یان لە نێو سندوقی Chestsـەکاندا بێت.\nپاش دۆزینەوەی نەخشەکە هەندێک نیشانە دەردەکەون و دەبنە ڕێنیشاندەرێک بۆ دۆزینەوەی گەنجینەکە و کاتێکیش گەیشتیتە شوێنی مەبەست تێبینی بوونی پیتی ئێکس X دەکەیت، ئێستا ئەوەی پێویستە لەسەرت بەکارهێنانی پاچ Pickaxeـەکەتە بۆ دەرهێنانی گەنجینەکە زێڕینەکە، جێگای ئاماژە پێدانە ئەم گەنجینەیە سێ چەکی زێڕین Legendary لەگەڵ Chug Jugـێک بە یاریکەر دەبەخشێت.\nهەروەها لە نوێکاری ئەم جارەدا Bottle Rockets لە یاریەکە سڕاوەتەوە و چارەسەری هەندێک کێشەش کراوە کە ڕووبەڕووی یاریکەران دەبووەوە لەسەر سەکۆ جیاوازەکان، قەبارەی نوێکاریەکەش کەمترە لە 1 گێگابایت و ڕەوانەی هەریەک لە سەکۆی پلەیستەیشن 4 و ئێکس بۆکس وەن و کۆمپیوتەر و ئامێری نێنتێندۆ سویچ و مۆبایل کراوە.


کاک عەدنان کەریم، ئێستا کاتی بەڕێوەبردنی کۆنسێرت لە ڕۆژهەڵاتی کوردستان نییە\nهەینی, 08. 7. 2016\tره‌حیم سورخی\nسیاسەتی پاسیڤکردنی کۆمەڵگا و ڕازیکردنیان بە باری ئێستا لە پشت ڕێگادان بە بەڕێوە چوونی ئەم کۆنسێرتەیە.\nکۆماری ئیسلامی لەگەڵ ڕاسانی نوێی ڕۆژهەڵات و چالاکییەکانی پێشمەرگەکانی کوردستان لەناو جەماوەر، خەریکە دەست دەکاتەوە بە وەڕێخستنی کۆنسێرتێکی مۆسیقا لە شاری سنە. پرسیار ئەوەیە، لەکاتێکدا لەماوەی چەندساڵی ڕابردوو و ئێستاشدا، تەنانەت لە ئاستی ئێرانیشدا پێش بە هێندێک کۆنسێرت دەگیرێ و هێندێک لەوانە تەنانەت مۆڵەت پێدراوی وەزارەتی ئیرشادی ئیسلامیشین، چۆنە لە کوردستان کۆنسێرتێکی مۆسیقی بۆ یەکێک لە هونەرمەندە بەناوبانگەکانی گەلەکەمان بەڕێز"عەدنان کەریم" لە شاری سنە دادەنرێت؟\nبە گوتەی مۆسیقازانی ناودار حوسێن عەلیزادە "لەکاتێکدا بارودۆخی مۆسیقا لەئێران یەکلا نەبووەتەوە و مۆسیقا تەنیا لە بۆنە ڕەسمییەکانی کۆماری ئیسلامیدا ڕووی دەرکەوتنی پێدەدرێ و لەپاش ئەوە لەبیردەکرێ ...و دەپرسێ بۆچی لەپاش مێهرەجانەکان دەرفەت بە مۆسیقازانەکان نادرێ دەرکەون؟" لەکاتێکدا دەنگی ژنان لە مۆسیقای ئێستای ئێراندا کپ دەکرێ و بە پێی فەتوای موفتییەکانی ئێران گۆرانی گوتنی تاکییانە(تک خوانی)ی ژنان لە بەرانبەر غەیری دایک وباب و برا حەرامە. و لەلایەک، بە پێی گوتەکانی جەننەتی، وەزیری ئیرشادی ئاخوندی، " وەزارەتەکەی ژێر فرمانی ئەو لە دەرکردنی مۆڵەتی بەڕێوەبردنی کۆنسێرت بە "هەستیارییەکی زۆر"ەوە ڕەفتار دەکات؛ لە شارستانەکان ڕێگە بە گروپی پاپ نادات زیاتر ڕێگە بە مۆسیقای کلاسیک(سوننەتی) دەدا. ". لەلایەکی دیکەشەوە، بەپێی فەرمانەکانی وەلی فەقیە و ڕێبەری کۆماری ئیسلامی، "هونەر دەبێ لە ڕێگای خوادا دا بەکار بێت(کە مەبەستیان سیستەمی کۆماری ئیسلامییە) ...و مۆسیقا دەبێ ئاراستەکراو بێت". و "شێعر دەبێ لە بارەی مەسەلەکانی ئێستای وڵات، واتە یەمەن، بەحرەین، پارێزەرانی حەرەم پرەپێبدرێت!!!". بەم هەموو دەبێ و نابێیە بۆ هونەری مۆسیقا و شێعر و گۆرانی لە ئێران، حیکمەتی بەڕێوە بردنی کۆڕێکی مۆسیقا لە شاری سنە و لەم سەروبەندەدا بۆ کاک عەدنان کەریم چییە؟\nشەهرام نازری باری مۆسیقا لەئێران بەکارەساتبار دەزانێ و دەڵێ:" بە هۆی سیاسی و کۆمەڵایەتی، تێڕوانینێکی تەغەزولی بەسەر موسیقای سوننەتیدا زاڵ بووە." شتێکی جێگای سەرنجیش ئەوەیە هەم کاک عەدنان کەریم هونەرمەندێکی خۆشەویستە کە گوێگرێکی زۆر کۆدەکاتەوە و هەمیش گۆرانییەکانی کە بەدڵنیایی پێشتر دەبێ ڕێگە پێدراو بن و لەگەڵ سیستەمی زاڵ گونجاو بێت. بە پێی جۆری گۆرانییەکانی کاک عەدنان کەریمیش کە زیاتر غەزەلە هەڵبژاردەکانی شێعری کلاسیکن(تەغەزولین) و لە شێوەی مەقام دەگوترێن، لە ڕواڵەتدا لەگەڵ هەڵوێستی ئایدۆلۆژیکییانەی دەسەڵاتی زاڵ بەسەرکوردستان و ئێراندا ناتەبا نابێت . هەربۆیە لەلایەک، بەڕێوەبردنی کۆنسێرتێکی وا ناوەرۆکەکەی و جۆری شێعرەکانی دەبێ لەسانسۆری ئیدارەی ئیرشاد ڕەتبێت. لەلایەکی دیکەشەوە، ئەم چەشنە مۆسیقایە لەگەڵ ستانداردەکانی مۆسیقای کلاسیکی زاڵ گونجاوە و پێناسەیەکی ڕەوایی بەخشە بە سیستەمی دەسەڵاتخوازی ئاخوندی و لەبەرژەوەندیی باڵادەستبوونی سیستەمەکەدایە. بەواتایەکی دیکە، ئامادەبوونی گوێگرانی تینووی دەنگێکی زوڵاڵ و مەقامبێژێکی خۆشەویست دەرفەتێکی باش دەڕەخسێنێ بۆ بێتەفاوەتی و پاسیڤبوونی جەماوەر لەبەرانبەر سەرکوتکارییەکانی ڕێژیم .\nئێستا ڕێژیم دەیهەوێ " ئادۆرنۆ" گوتەنی سیاسەتی پاسیڤکردنی کۆمەڵگا و ڕازیکردنیان بەو بارەی تێیدان بگرێتەبەر. ئێستا کە ڕێژیم دەستی بەخوێنی نیزیک دە پێشمەرگەی قارەمان و چەندین کۆڵبەر و کەسی مەدەنی سوورە و هەرلەم ڕۆژانەدا دەیان لاوی کوردی ڕەوانەی ئەشکەنجەگاکانی کردووە، دەیهەوێ سەرنجی لاوانی کورد لە کێشە بنەڕەتییەکانی کۆمەڵگاکەیان و جینایەتەکانی لابدا و بەبیانووی کۆنسێرتەوە بیانخافڵێنێ. لەم کاتەدا کۆنسێرتەکەی کاک عەدنان کەریم بۆ لاوان وەک تەخدیرکردنێک وایە کە ڕێژیم بەکاری دێنێ.\n"ئەگەر بەڕێوە چوونی ئەم کۆنسێرتە بەو تایبەتمەندییانەی لەسەرەوە ئاماژەیان پێکرا لەبەرچاو بگرین، بە بەراورد لەگەڵ پێشگرتن بە کۆنسێرتی "شەهرامی نازری" و "کەیهانی کەلهوڕ" لە نیشابوور، کە مۆسیقای ڕەسەنی کوردی و بەکەمانچە و ڕەنگ و بۆنی "یاریی" لێدێ و گیانی حەماسی و شۆر و هەیەجانی تێدایە، گومانکردن لە بەڕێوە چوونی کۆنسێرتەکەی کاک عەدنان لە ئێستادا بەهێزتر دەبێ.\nزۆرجار هەڵکەوتووە هونەرمەندانی بەهەڵوێستی وەک شەجەریان دەزگاکانی ڕاگەیاندن و بۆنەکانی ڕێژیمیان بایکۆتکردووە و نەیانویستووە ببنە دەسکەلای سیستەمی زاڵی سەرکوتکەر و دژی مۆسیقا. زۆربەی کۆنسێرتەکانیان بردووەتە دەرەوەی سنوورەکانی خۆیان. بۆیە ئەگەر بەڕێز عەدنان کەریمیش ئەم کۆنسێرتە لە ئێستادا بوەستێنێ و لەگەڵ ناڕەزایەتییەکانی کوردستانیانی هەندەران و بە نیشانەی ناڕەزایەتی بە سەرکوتکارییەکانی ڕێژیم لە ڕۆژهەڵاتی کوردستان هەڵوێست بنوێنێ هێندەی دیکە لای گەل و جەماوەری کوردستان خۆشەویستتر دەبێ.\nجاری خوێندراوه: 1734